הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 71, 2016-12-20 11:30

סתיו שפיר: שלום לכולם.

סתיו שפיר: אני פותחת את הדיון של ועדת השקיפות בנושא של התכנית התקציבית לציבור הערבי.

סתיו שפיר: אני רוצה בראש ובראשונה להודות לחבר הכנסת עיסאווי פריג' שזימן את הדיון הדחוף הזה.

סתיו שפיר: אנחנו קיווינו לקיים אותו עוד טרם ההצבעה על התקציב, כשהיה מאוד קשה לחזות מתי באמת יגיע, היא התרחשה אתמול עד אמצע הלילה בוועדת הכספים, ואחת השאלות שנשאלתי ושאלו חברי הכנסת, פעם אחר פעם בתוך הישיבה ובזמן ההצבעות על התקציב, זה איפה נמצא התקצוב הזה, ההבטחה הגדולה הזאת, הכול כך חשובה, של תכנית תקציבית רב שנתית, 15 מיליארד שקלים, שאמורה לעשות את המעשה שהיה צריך לעשות כבר לפני שנים, של צמצום פערים בתוך החברה הישראלית אל מול המגזר הערבי.

סתיו שפיר: שוב, תכנית שהיינו מצפים לראות אותה בכל תקציב מדינה, במשך שנים, היינו מצפים לראות אותה כדבר קבוע, עם יעדים ברורים, שאפשר למדוד אותם, שאפשר לבדוק אותם, שאפשר מדי מספר חודשים לזמן את המשרדים השונים שאחראים ולהבין איפה אנחנו עומדים וכמה שיפרנו והאם אנחנו באמת מייצרים התקדמות מתוך רצון לראות התקדמות בתוך מספר שנים.

סתיו שפיר: אבל מתוך התחקיר שעשינו כאן בוועדה, והתחקיר שניסינו להמשיך גם בוועדת הכספים, לא הצלחנו לקבל תשובות מלאות על איפה התקציב הזה נמצא ממש בתוך תקציב המדינה.

סתיו שפיר: שוב, אנחנו מצפים לראות תקציב שהוא ממש תקציב, קודם כל תוספתי וגם צבוע, שאפשר לראות בדיוק מהו, לעקוב אחריו ולהבין לאן התקדמנו.

סתיו שפיר: אבל לא הצלחנו למצוא את הפרטים האלה.

סתיו שפיר: אני אציין גם ואומר שאחרי שהתכנית הזאת אושרה בממשלה שמענו גם התבטאויות שונות של שרים בממשלה שאומרים פתאום שצריך לבטל אותה, במשרד החינוך חתכו חלק מהתקציב הזה לפתע, התבטאויות שאנחנו מגלים ולא מסכימים איתם והיינו רוצים לראות - - -

מסעוד גנאים: הכוונה לתכנית הכלכלית של החברה הערבית.

סתיו שפיר: כן, אנחנו מקווים מאוד שהדבר הזה לא באמת חתך את התקציבים.

סתיו שפיר: אני אבקש מחברי עיסאווי לפתוח את הישיבה וכמובן גם ניתן לחברי הכנסת, תודה רבה שכיבדתם אותנו כאן, ולנציגי הציבור הרבים שהגיעו לפה.

סתיו שפיר: אני רק אומר בפתיחה, יושבים איתנו גם נציגי המשרדים, יושב איתנו כאן איימן סייף, ראש הרשות לפיתוח כלכלי של מגזר המיעוטים ורכז פעולות החלטה 922, ואני מאוד מצפה לשמוע ממך את הפרטים.

סתיו שפיר: תחליטו, חברי הכנסת, אם אתם רוצים לשמוע ממנו ראשית ואז לשאול שאלות ואחר כך לומר את הדברים.

עבדאללה אבו מערוף: נשמע קודם.

סתיו שפיר: אנחנו כאן במטרה לקבל כמה שיותר פרטים, פנינו אליכם מראש, ביקשנו גם לקבל את המידע הזה מראש, נבקש לבחון אותו כאן בוועדה, נשאל גם את הארגונים החברתיים איך מתנהל התקציב הזה ולאן הוא הגיע ואני מקווה שבעקבות ישיבת הוועדה הזו נוכל בשנים הקרובות לבצע מעקב הדוק אחר התקציב הזה ולוודא שהוא באמת מצליח להגשים את מטרותיו.

סתיו שפיר: עיסאווי, בבקשה.

עיסאווי פריג': תודה לך, גברתי היושבת ראש.

עיסאווי פריג': שני דברים.

עיסאווי פריג': ראשית כל אני חייב לציין, סתיו שפיר, יושבת ראש הוועדה, ואני אומר את זה בגלוי ושיהיה ברור, לקחה על עצמה משימה.

עיסאווי פריג': משיחות פנימיות שקיימנו, מה שהובטח צריך להיות מקוים.

עיסאווי פריג': אנחנו מתכוונים יחד איתה וביוזמתה, יש לה חלק נכבד בזה, לעשות מעקב כל ארבעה חודשים על ההתקדמות בפועל של מה שהובטח.

עיסאווי פריג': אנחנו לא מדברים על מה שצריך, זה סיפור אחר, זה לא האולם הזה.

עיסאווי פריג': הובטח, ובקול חזק של ראש הממשלה וחברי כנסת מהקואליציה, על תכנית כלכלית לפיתוח המגזר הערבי, שהסך הכול שלה אנחנו עד עכשיו לא יודעים, האם זה 9 או 10 או 11, זו תעלומה אחת גדולה, אבל זו סוגיה שנבין אותה, אבל, ידידים, חברים, מה שהובטח, אנחנו נדאג שזה יגיע.

עיסאווי פריג': לשם כך, ידידי איימן, אנחנו מאוד מחבבים אותך, אתה אחד מאיתנו, אבל אתה צריך להבין אותנו, אין הנחות.

עיסאווי פריג': אין הנחות.

עיסאווי פריג': הובטחו 10 מיליארד שקל, נכון לעכשיו עברה שנה, אנחנו רוצים להבין בשנה הזו, ברמת הביצוע, מה יצא ליישובים ולמועצות ואיך התושב מרגיש את זה.

עיסאווי פריג': על פי כל הנתונים שאנחנו מקבלים ואני מקבל, יכול להיות שזה בגדר שמועות.

עיסאווי פריג': זה הכול כלאם פאדי, אני מבקש ממך, תוכיח לנו ולציבור שזה לא כלאם פאדי ואכן יש ברמת השטח עשייה.

עיסאווי פריג': הדבר השני שאני רוצה שנתייחס אליו, גברתי היושבת ראש, כל דבר שמובטח חייב לקבל ביטוי בתקציב.

עיסאווי פריג': אם זה לא מקבל ביטוי בתקציב מאיפה זה יבוא?

עיסאווי פריג': אני שואל את השאלה, מאיפה זה יבוא?

עיסאווי פריג': עכשיו אנחנו דנים בתקציב המדינה, אני לא מצליח לאתר את הסעיפים שייתנו מענה לכל ההבטחות שנתקבלו מההבטחה הזו.

עיסאווי פריג': זו סוגיה שאני מבקש לאזור אומץ ולהגיד 'אנחנו כך וכך וכך וכך', לא לחיות על שינויים בתקציב, לא לחיות על חסדי משרדים ושרים, זה כסף צבוע, קשיח, שאמור להגיע ליעדים.

עיסאווי פריג': אני לא רוצה להיכנס לרמת המיקרו, אני רוצה לשמוע אותך ובהתאם לכך אני אשאל את השאלות שיש לי לגבי יישום בפועל.

עיסאווי פריג': אבל תאזור אומץ, איימן, נכון שאתה נמצא בתפקיד ממלכתי ונציג ממסד, אבל אתה גם בן לחברה הערבית שזקוקה נואשות לצמצום פערים.

עיסאווי פריג': תודה.

סתיו שפיר: איימן, בבקשה.

<איימן סייף: צהריים טובים לכולם ותודה רבה על הזמנת הדיון החשוב הזה.

<איימן סייף: אנחנו, כרשות לפיתוח כלכלי במשרד לשוויון חברתי, כפי שהוצג, אחראים על הריכוז והניהול של תכנית החומש, 922.

<איימן סייף: אני חייב לציין, אני כבר 22 שנים בממשלה והובלתי הרבה תכניות ממשלתיות ולדעתי זו אחת התכניות החשובות שהממשלה קיבלה אותן בשנים האחרונות.

<איימן סייף: זו תכנית, שתיכף אני אפרט למה היא חשובה לנו, גם מבחינת ההיקפים שלה וגם מבחינת ההשפעה שלה.

<איימן סייף: אני, ברשותכם, אנסה לענות על השאלות שנשאלנו, שלחתם לנו גם שאלות לדיון הזה, אני אנסה, כמובן, לרדת לפרטים ולהגיד לכם מה עשינו מיום החלטת הממשלה שהתקבלה, כפי שאתם יודעים, ב-30 בדצמבר 2015, זה כמעט שנה מהיום ומה עשינו עד היום.

<איימן סייף: דבר ראשון, יש לנו ועדת היגוי במשרד שלנו, מנכ"ל המשרד והשרה שלנו, גילה גמליאל, שותפה ומובילה את כל התכנית הזאת, אז יש לנו ועדת היגוי שבתוך הוועדה הזו יושבים גם ועד ראשי רשויות, ג'עפר נמצא איתנו גם בוועדת ההיגוי, כל הנציגות של משרדי הממשלה.

<איימן סייף: הוועדה הזאת התכנסה ביוני ואישרה תכניות עבודה של משרדי הממשלה שהוצגו בפנינו ובספטמבר קיימנו עוד פעם ועדת היגוי, על מנת לעקוב אחר יישום תכניות העבודה של משרדי הממשלה.

<איימן סייף: זה דבר אחד שהוא מאוד חשוב.

<איימן סייף: בעוד שבועיים שלושה אנחנו הולכים פעם שלישית את הוועדה.

<איימן סייף: אז חשוב לי כאן לציין שגם הנציגות של החברה הערבית נמצאת איתנו בוועדת ההיגוי.

<איימן סייף: הדבר השני, וזו ועדת שקיפות, סתיו, חשוב לנו גם הנושא של השקיפות אז הקמנו אתר אינטרנט שהוא זמין לכל אחד, הכתובת שלו זה d922.shivyon.gov.il, שבתוך האתר הזה אנחנו שמים את כל הפרוטוקולים של ועדות ההיגוי, אנחנו שמים שם את כל המצבות של משרדי הממשלה, שמציגים לנו בוועדות ההיגוי ואנחנו מדווחים באתר הזה בעצם על ההתקדמות של העבודה שלנו ביישום של החלטת הממשלה.

<איימן סייף: כמובן צריך לשפר וצריך לייעל עוד ולהנגיש את זה כמובן עוד, אבל יש את הפלטפורמה הזאת שהיא מאוד מאוד חשובה לנושא של השקיפות.

סתיו שפיר: איך זה?

סתיו שפיר: d922?

<איימן סייף: d922.shivyon.gov.il, מי שרוצה להיכנס לזה הוא פשוט רק שולח לנו מייל עם הפרטים שלו, אנחנו מאשרים אותו ואז יש כניסה למידע הזה.

סתיו שפיר: למה צריך אישור כניסה?

<איימן סייף: כי בהתחלה עשינו את זה לרשויות המקומיות, לארגונים, עכשיו יש יותר ביקוש יש יותר ביקוש אז עכשיו אנחנו רוצים לפתוח את זה יותר.

<איימן סייף: זה רק תהליך טכני מאוד מאוד פשוט, אנחנו לא עושים סינונים או משהו כזה, כל מי שמבקש מקבל.

סתיו שפיר: כן, אבל, איימן, רק בשביל ה - - - באמת, אתם מעלים את המידע, זה מבורך מאוד, מה שאמרת עכשיו מאוד מאוד משמח אותי, ראוי שזה יהיה פתוח לכל הציבור, לא צריך שם סיסמת כניסה.

<איימן סייף: בסדר גמור, זה משהו טכני, שאנחנו נטפל בזה.

סתיו שפיר: זה מידע ששייך לציבור.

<איימן סייף: אין שום בעיה.

סתיו שפיר: תודה.

<איימן סייף: אנחנו מכינים בעצם מדריך יישום לכל הרשויות המקומיות על מנת לסייע להם ביישום הביצוע מול המשרדים השונים.

<איימן סייף: קיימנו כנסים בחברה הערבית בנצרת ובמקומות אחרים ואלה הדברים שעשינו עד עכשיו מבחינת התארגנות טכנית מול הרשויות.

<איימן סייף: השנה הזאת, סתיו, אני חייב לציין, לפחות מחצית השנה הזאת הייתה שנת התארגנות לגיבוש התכניות ולסיום התכניות ועכשיו, ברשותכם, אני אגע במה זה בעצם התכנית בשני משפטים, אבל מה באמת נעשה בפועל ב-2016.

<איימן סייף: למי שלא מכיר את זה, הרקע לתכנית הזאת זה גם עיוותים שקיימים בתוך משרדי הממשלה.

<איימן סייף: לא יכול להיות שמשרד ממשלתי הקצה עד היום רק 7% מהתקציב שלו לחברה הערבית בעוד אנחנו 20% מהאוכלוסייה ולכן המטרה שלנו כאן

<איימן סייף: הייתה לתקן את העיוותים האלה במנגנוני ההקצאה של משרדי הממשלה וכמובן יש עוד כשלים נוספים ולכן הפתרון שאנחנו מציעים זה תיקון מנגנונים ותקציבים חדשים לתוך הסיפור הזה.

<איימן סייף: אבל תיקון מנגנונים, לדעתי זו הבשורה הכי גדולה, סתיו, זה פשוט לטפל בשורש הבעיה, בבסיס הבעיה בתוך משרדי הממשלה, לא יעלה על הדעת שמשרדי ממשלה לאורך עשורים מפלים את החברה הערבית.

<איימן סייף: המטרה שלנו בתכנית הזאת, אם נצליח ליישם את זה בצורה מלאה, זה באמת לתקן את העיוות הזה שהיה קיים עשרות שנים.

<איימן סייף: לכן זה מה שאנחנו הולכים לעשות, שינוי במנגנוני ההקצאה וגם טיפול במגוון תחומים וטיפול הוליסטי.

<איימן סייף: אלה המרכיבים של התכנית, כפי שאתם רואים את זה כאן.

<איימן סייף: אנחנו רוצים להעצים את הרשויות, רוצים להשקיע בחינוך, בעיקר בחינוך בלתי פורמלי, כל הסוגיה של התכנון, של הדיור, של התחבורה, הנושא של התעשייה והמסחר, תעסוקה וכל הסעיפים שאתם רואים כאן.

<איימן סייף: אלה ההערכות שלנו, יחד עם אגף התקציבים, לגבי כלל התכנית, לפי התחומים שאתם רואים כאן.

<איימן סייף: זה 9.7 מיליארד שקלים בחמש שנים והתקציב הדיפרנציאלי שאמור לעבור בחברה הערבית מוערך בכ-5.8 מיליארד שקלים, לכן מדברים על ה-15 מיליארד, ואלה המספרים.

<איימן סייף: חברים, אנחנו גם פרסמנו את המספרים האלה, הפצנו אותם.

סתיו שפיר: לא, המספרים ידועים, אנחנו רוצים להבין איך הם מתחלקים.

סתיו שפיר: גם כשאתה מדבר על מנגנוני הקצאה, שזה מבורך, איפה אנחנו רואים את ההקצאות האלה בתקציב 17'?

מסעוד גנאים: אולי בהתחלה כל המספר הכללי.

עיסאווי פריג': הוא אמר, 5.8 דיפרנציאלי.

עיסאווי פריג': השאלה למה - - -

<איימן סייף: סתיו, אני גם אתייחס תיכף ל - - -

סתיו שפיר: תרד ממש לפירוט של כל הסכומים.

עיסאווי פריג': אני רק אוסיף, ברשותך, סתיו, איימן, אתה אמרת שלקח לכם חצי שנה להתארגן, ישיבות, פרוטוקולים, ועדת היגוי.

<איימן סייף: משרדי הממשלה.

עיסאווי פריג': ברמת הביצוע, מה יצא לדרך?

<איימן סייף: השקף הבא.

<איימן סייף: אנחנו מדברים עכשיו על תקציב 2016 ואני אעבור איתכם ממש נושא נושא, ויש פה נציגים של משרדי הממשלה שנמצאים פה, הם גם יתייחסו, כל אחד בתורו, לפי ההחלטה של יושבת הראש.

<איימן סייף: בנושא של משרד התחבורה, אתם מדברים על מה עבר.

<איימן סייף: בהחלטת הממשלה נכתב שאנחנו רוצים ש-40% מהתוספת לתחבורה ציבורית תלך לחברה הערבית.

<איימן סייף: המשמעות של זה היא 100 מיליון שקל.

עיסאווי פריג': או יותר.

<איימן סייף: נכון, או יותר.

<איימן סייף: מה נעשה עם זה, אתם רואים.

<איימן סייף: דרור ממשרד התחבורה יושב כאן, הוא יכול גם לפרט יותר.

<איימן סייף: יש קווים חדשים, תדירות, הוארכו קווים בתוך הסעיפים האלה וגם הולכים להתחייב על הכספים הנוספים.

עבדאללה אבו מערוף: הערה, סליחה.

עבדאללה אבו מערוף: אני מאוד מצטער, איימן, את התכנית הזו שמענו 20,000 פעם וגם יש לנו קלקולי קיבה מהנתונים האלה, סליחה על הביטוי.

עבדאללה אבו מערוף: אני מאוד מבקש שאיימן יהיה פרקטי ואכן יגיד, התקציב עכשיו עובר מחרתיים, בבקשה, מה אתם מציעים.

עבדאללה אבו מערוף: הנה עכשיו יש לנו כינוס למטה, לכל הרשויות, כולל הרשויות היהודיות, של 200 מיליון שקל.

עבדאללה אבו מערוף: סך הכול 200 מיליון שקל מענקי איזון, זה חייבים להעביר.

עבדאללה אבו מערוף: 200 מיליון שקל, נטו, אין.

עבדאללה אבו מערוף: אז עם כל הכבוד, אני מאוד מבקש, אני מעריך אותך מאוד, תהיה פרקטי וכל הנתונים האלה, אולי אנשים לא מכירים, אני מאוד מכבד את הנוכחות של כולם, אבל שנהיה פרקטיים ומעשיים מה הלאה.

עבדאללה אבו מערוף: אני בעד שתספר על 2015, אין אף פרוטה, אין אף גרוש, אז מה אתם עושים?

עבדאללה אבו מערוף: אז כמה אתם מעבירים ומתי?

עבדאללה אבו מערוף: יש אפשרות כזאת להגיד כאלה נתונים?

עבדאללה אבו מערוף: עם כל הכבוד.

סתיו שפיר: לא, אני ביקשתי בדיוק הצוות שלי שגם יוציאו לי את נתוני הביצוע מהמחשב כדי שנוכל להסתכל.

סתיו שפיר: אנחנו כבר סיימנו את 2016, יש פה כבישים עירוניים, תכנית עבודה, תאושר ותחויב עד סוף השנה, זה עכשיו.

סתיו שפיר: אז היא אושרה וחויבה?

<איימן סייף: אז תיכף אני אתייחס לזה.

<איימן סייף: אני אומר, עוד פעם, אני מנסה להיות מאוד מאוד פרקטי, 100 מיליון שקל בנושא של תחבורה ציבורית, עבר.

<איימן סייף: משרד התחבורה, חלק מזה הופעל, חלק בתהליכים של הפעלה.

<איימן סייף: הכבישים העירוניים, 220 מיליון שקל נמצאים במשרד התחבורה.

עיסאווי פריג': מה שכתוב, 40% או 100 מיליון, היותר מתוך זה, האם הנוסחה הזה התקיימה ב-2016 במשרד התחבורה בקשר לתחבורה הציבורית?

עיסאווי פריג': הנוסחה הזו שאתם ציינתם, האם היא התקיימה בפועל בתקציב משרד התחבורה?

<דרור גנון: אנחנו עוברים מוועדה לוועדה.

<דרור גנון: אני דרור גנון, אני מנהל אגף בכיר לתחבורה ציבורית במשרד התחבורה.

<דרור גנון: קודם כל אנחנו בשנה השנייה שלנו, משרד התחבורה והתחבורה הציבורית יישמה את ההחלטה במלואה וגם התחילו אותה בזמן.

<דרור גנון: למעשה אנחנו התחלנו את השיפור והשדרוג במגזר הערבי משנת 2013 וכבר התחלנו להעמיד מקורות עצמיים של משרד התחבורה בסדר גודל של 35-40 מיליון שקל בשנה כשב-2015, במסגרת החלטת הממשלה, העמדנו 100 מיליון יותר, ותיכף אני אסביר גם למה.

עיסאווי פריג': כמה זה 40% מתקציב התחבורה הציבורית של משרד התחבורה?

<איימן סייף: זה לא הנוסח של ההחלטה.

<דרור גנון: זה לא מתקציב משרד התחבורה אלא מתקציב תוספת השירות בתחבורה הציבורית.

<דרור גנון: תקציב משרד התחבורה הוא 60 מיליארד והוא כולל הרבה מרכיבים אחרים.

עיסאווי פריג': 40% מהתוספות לתקציב השירות הציבורי.

<דרור גנון: כן.

<איימן סייף: כלומר התקציב היה 4.9 מיליארד שקל, עלה ל-5.2 מיליארד שקל, הפער 300 מיליון שקל, מתוך זה אומרים לך 40%.

סתיו שפיר: זה הנוסחה?

<דרור גנון: לא יודע מה הנוסחה.

סתיו שפיר: לא, רגע, הוזכרה פה נוסחה פשוטה שאומרת, מהתוספת שקיבלתם לתקציב השנתי, 40% ממנה זה מה שהולך למגזר.

<דרור גנון: עוד פעם.

<דרור גנון: אני יודע ממה אני מקבל כסף וממה אני מוציא את הכסף.

<דרור גנון: החלטת הממשלה התייחסה לתוספות שירות בתחבורה הציבורית, נקודה.

<דרור גנון: אני לא מתייחס לתקציבים שמשרד התחבורה מקבל גם לרכבות או למטוסים או לאניות.

סתיו שפיר: מה היו התוספות לשירות התחבורה הציבורית?

<דרור גנון: 350 מיליון שקל, קצת פחות.

סתיו שפיר: אז אנחנו מדברים על 40% מה-350?

<דרור גנון: שנייה, השנה אנחנו מקבלים 350 מיליון שקל - - -

סתיו שפיר: ל-17' או ל-16'?

<דרור גנון: ל-16', קיבלנו.

<דרור גנון: אם תיתנו לי אני אסביר.

סתיו שפיר: דרור, זה רק כדי לוודא, זה לא - - -

עיסאווי פריג': כן, אבל אנחנו לא רוצים שתגיד מה שאתה רוצה, אנחנו רוצים להיות צמודים להחלטת הממשלה.

עיסאווי פריג': האם היא מתקיימת כמו שצריך, זה מה שאנחנו רוצים.

<דרור גנון: אז אני עונה, אני אענה.

<דרור גנון: השנה אנחנו קיבלנו את התקציב של 2016, קיבלנו אותו רק בסוף השנה.

סתיו שפיר: למה?

<דרור גנון: כי השנה לקח זמן לאשר את התקציב של ה - - -

סתיו שפיר: מה זאת אומרת?

סתיו שפיר: הוא אושר לפני שנה.

<דרור גנון: לא, של 2016, השנה קיבלנו אותו באיחור.

<דרור גנון: קיבלנו אותו לפני משהו כמו ארבעה חודשים ו - - -

זוהיר בהלול: על זה צריך ועדת חקירה.

<דרור גנון: חברים, אנחנו מיישמים משנה לשנה.

<דרור גנון: בסוף 2015 קיבלנו את - - -

סתיו שפיר: רק להבין, אתם מקבלים את התקציב הזה רק בהעברה תקציבית?

סתיו שפיר: הוא לא נמצא לכם בבסיס?

<דרור גנון: התקציב לא נמצא בבסיס, הוא - - -

סתיו שפיר: למה?

<דרור גנון: כי הוא לא.

עיסאווי פריג': מה אתה אומר?

סתיו שפיר: מה הסיבה?

<דרור גנון: אנחנו מקבלים כל שנה את ה-100 מיליון שקלים האלה.

סתיו שפיר: למה זה לא נמצא בבסיס התקציב?

<דרור גנון: כי כל שנה יש סיכום תקציבי מול משרד התחבורה ומול אגף תקציבים שבו קובעים את המסגרות.

סתיו שפיר: הבנתי שיש סיכום, אבל למה תקציב שהוחלט כבר בהחלטת ממשלה, שהוא כל כך משמעותי, לא נמצא בבסיס התקציב.

סתיו שפיר: למה צריך לקבל אותו לפני סוף השנה?

<דרור גנון: את צריכה לשאול את אגף התקציבים.

<קריאה: - - - בהחלטת ממשלה, אבל לא בוועדת כספים.

עיסאווי פריג': ב-2017 - - -

סתיו שפיר: עיסאווי, רגע, שנייה, אני חייבת להבין.

עיסאווי פריג': זה מהותי וקריטי, מה שאני אומר.

סתיו שפיר: אני חייבת את התשובה לשאלה הזאת.

סתיו שפיר: אתם יודעים למה אני שואלת את זה?

סתיו שפיר: כי מה קורה אחר כך?

סתיו שפיר: אנחנו מגיעים אחר כך לוועדת הכספים ומביאים עשרות העברות תקציביות ואני רואה איך חברי כנסת צריכים ללכת ולהתחנן בשם הציבור שהם מייצגים לכל מיני תקציבים שכבר הובטחו בהחלטת ממשלה.

סתיו שפיר: למה זה צריך לעבור אחר כך כל מיני דילים פוליטיים?

סתיו שפיר: למה זה לא יכול להיות בבסיס התקציב?

<דרור גנון: אני לא אמרתי שזה עובר דיונים פוליטיים, אנחנו לא עובדים ברמה הפוליטית.

סתיו שפיר: כל מה שמגיע בסוף בהעברות תקציביות לוועדת כספים עלול להיות כפוף לדילים פוליטיים.

סתיו שפיר: זה אני אומרת לך מניסיוננו העגום מאוד בוועדת כספים ולכן אני שואלת למה - - - זה גם באינטרס שלכם שזה יתוקצב בבסיס.

עבדאללה אבו מערוף: כולל של אתמול.

סתיו שפיר: רק בסוף השנה אתם יכולים להעביר את הכסף כי לא העבירו לכם אותו.

<דרור גנון: לא, אני אמרתי - - -

<איימן סייף: סתיו, התקציב של התחבורה הציבורית, מה שאנחנו מדברים כאן, זה על קווים חדשים, זה על שירות נוסף, התוספת הזאת נכנסת לבסיס התקציב.

עיסאווי פריג': הוא אמר שלא, שיחליטו.

<איימן סייף: היא כן נכנסת.

<איימן סייף: אחרי שמאשרים את זה בכנסת זה כן נכנס לבסיס התקציב.

סתיו שפיר: זה לא מאושר בתקציב המדינה.

עיסאווי פריג': לפני שתענה, אני אחדד את השאלה עבורך.

עיסאווי פריג': ב-2017 ו-2018 הדיון העכשווי שאנחנו עושים בתקציב המדינה, ה-40% שקיבלנו, 350, הם בבסיס התקציב או אמורים להיות העברות תוך כדי.

<דרור גנון: בבסיס התקציב.

<דרור גנון: ב-17'-18' הם נמצאים בבסיס התקציב.

<דרור גנון: ב-15' לא היה תקציב מדינה, כמו שאתם זוכרים - - -

עיסאווי פריג': כמה זה?

עיסאווי פריג': כמה זה בכסף ב-17'-18'?

<דרור גנון: ב-17'-18' אנחנו לפחות משקיעים 100 מיליון במסגרת ה - - -

עיסאווי פריג': כמה זה בתוספת?

<קריאה: תן לו לענות.

<קריאה: נו באמת.

עיסאווי פריג': תעשה לי טובה, אני יודע מה שאני שואל.

<דרור גנון: אתם לא נותנים לי לענות.

עיסאווי פריג': אני יודע מה שאני שואל, אני מבקש ממך.

<קריאה: תן לו לענות.

עיסאווי פריג': התוספת, ידידי, בתחבורה הציבורית, 17'-18', שאתם אמורים לקבל, כמה היא במונחי כסף?

<דרור גנון: התוספת היא 100 מיליון שקלים פלוס מקורות שאנחנו כנראה נעמיד במהלך השנה לתוספות נוספות ביישובים המעורבים.

<דרור גנון: אני מעריך שזה יהיה בסביבות ה-130 מיליון שקלים.

סתיו שפיר: מה זה מעריך?

סתיו שפיר: זה נכנס לתקציב?

<דרור גנון: אני עוד פעם אומר, 100 מיליון שקלים נכנס לתקציב של 17' וגם 100 מיליון שקלים ייכנס ל-18'.

סתיו שפיר: בבסיס.

<דרור גנון: בתקציב הדו שנתי.

<דרור גנון: בנוסף לזה אנחנו נעמיד מקורות נוספים של המשרד, שהם לא במסגרת התכנית, לטובת העניין.

סתיו שפיר: תגיד, מה מספר התקנה התקציבית?

<דרור גנון: אני לא יודע מספרי תקנות, אני מתנצל.

סתיו שפיר: אגף תקציבים, אתה יודע את מספר התקנה?

<אורי שיינין: תקנה לא, תכנית.

<דרור גנון: זה מתקציב 32, סובסידיה, סעיף 32.

סתיו שפיר: 32.2.001?

<דרור גנון: אני חושב, אני לא זוכר את המספר המלא, אני לא מתעסק בתקנות.

עיסאווי פריג': אני מדגיש את הנוסחה של ה-40%.

עיסאווי פריג': החברה ממשרד התחבורה אומר 100 מיליון, אני שואל על הסכום הכולל, למה - - - יכול להיות מצב ש-40% הם יותר מ-100 מיליון.

סתיו שפיר: לא, ה-100 מיליון זה התוספת כולה.

עיסאווי פריג': לא, מינימום 100 מיליון, או 40%, הגבוה מביניהם.

<ג'עפר פרח: אני רוצה לחדד את זה.

<ג'עפר פרח: אתם אמורים להגיע ל-1.5 מיליארד שקל תוך חמש שנים, נכון?

<דרור גנון: לא.

<ג'עפר פרח: איך לא? זו החלטת הממשלה.

<דרור גנון: לא, לא לגבי תחבורה ציבורית.

<דרור גנון: עוד פעם, אני מדבר על תחבורה ציבורית כרגע, זה הנושא הראשון שמופיע לכם פה.

<דרור גנון: התחבורה הציבורית.

<דרור גנון: אז בואו נדבר רגע על התחבורה הציבורית.

<דרור גנון: התחבורה הציבורית, בהחלטת הממשלה כתוב שיוקצה 100 מיליון שקלים למשך חומש, שזה חצי מיליארד שקלים.

עיסאווי פריג': כתוב 40% - - -

<דרור גנון: כתוב 100 מיליון שקלים, או עד 40 - - -

עיסאווי פריג': הגבוה מביניהם, חברים.

עיסאווי פריג': אז כמה הסכום הכולל?

עיסאווי פריג': יכול להיות ש-40% הוא יותר מ-100 מיליון.

<אורי שיינין: דרור מדבר במונחי בסיס תקציב, הוא אומר שבסוף תכנית החומש תהיה תוספת של חצי מיליארד שקל בבסיס התקציב.

<אורי שיינין: אתה מדבר במונחים של כמה כסף אתה תוציא במשך החמש שנים ואז אתה מקבל מיליארד וחצי, כי זה 500 ועוד 400 ועוד 300 ועוד 200 ועוד 100.

<אורי שיינין: אין פה מחלוקת, זה פשוט דרך - - -

<ג'עפר פרח: אבל אם אנחנו ב-100 ו-100 ו-100, לא נגיע בחמש שנים ל - - -

<אורי שיינין: ב-19' זה 400, ב-20', זה 500.

<אורי שיינין: דרור מסביר לך בצורה הוגנת שבכל שנה אתה מוסיף 100, לכן הוא קורא לזה 100, והוא אומר לך יותר מזה, 'אני התחייבתי ל-100 בהחלטת ממשלה, אני אוסיף יותר מ-100 כנראה'.

<אורי שיינין: בואו, אנחנו פה בדיון שהוא לא אמור להיות דיון - - -

<קריאה: אבל 40% מגיע.

סתיו שפיר: גם לא צריך להיבהל מזה ששואלים שאלות.

סתיו שפיר: אנחנו מנסים להבין.

סתיו שפיר: אני אגיד לכם איך היה אפשר להבין הכי פשוט - - -

עיסאווי פריג': איך אתה מבטיח לי שאני אקבל את הסכום הכולל?

סתיו שפיר: רגע, חברים, סליחה.

סתיו שפיר: אני מנסה להבין את המספר.

סתיו שפיר: יש פה שתי שאלות שאותי מעניינות במיוחד וחברי הכנסת האחרים יכולים כמובן לשאול שאלות נוספות שמעניינות אותם.

סתיו שפיר: 2016, במספר, מה בסוף עבר והושקע בתחבורה ציבורית במגזר.

סתיו שפיר: זאת שאלה אחת.

סתיו שפיר: שנית, אמרת לי שקיבלתם את זה רק בסוף השנה ולכן אני שואלת למה זה לא תוקצב בבסיס מלכתחילה ואם ב-17'-18' זה מתוקצב בבסיס או שגם עכשיו הם יקבלו את זה רק בסוף 17' או בסוף 18'.

עיסאווי פריג': 350 מיליון ב-2016, על פי הנוסחה הזו אני אמור לקבל לתוך התכנית 40% ולא 100 מיליון.

עיסאווי פריג': איפה גם זה עומד לעומת ה - - -

סתיו שפיר: שאלה מצוינת.

סתיו שפיר: אז שלוש השאלות האלה, בבקשה.

<דרור גנון: אני אסביר את זה שוב ואז אתם תבינו.

<דרור גנון: בכספי סובסידיה, בניגוד לפרויקטים, זה כסף שלא מתוקצב פעם אחת, נבנה כביש ונגמר הכביש, אלא זה נכנס לבסיס הסובסידיה וזה אומר שמהיום והלאה, לנצח, זה יתוקצב כל שנה.

<דרור גנון: לכן בחישוב רב שנתי של חצי מיליארד שקל זה מיליארד וחצי.

<דרור גנון: זאת התשובה לשאלתך.

<דרור גנון: בסוף זה שווה ערך למיליארד וחצי, כי בשנה הראשונה זה 100 מיליון שרץ קדימה עוד חמש שנים, זה 500 מיליון, ובשנה לאחר מכן נוסף עוד 100 מיליון, שרץ ארבע שנים, שלוש, שתיים, אחת, עד שאתה מגיע לחמש שנים זה סך הכול השקעה בחמש שנים מיליארד וחצי שקל לכספי סובסידיה.

<דרור גנון: זה לשאלה הראשונה.

<דרור גנון: לאי ההבנה לעניין הזה.

<דרור גנון: לגבי השאלה השנייה, בשנת 2016 היה לנו 90 מיליון שקל תוספות שירות למגזר הרגיל ועוד 100 מיליון שקל למגזר הערבי, שזה יותר מ-40%.

עיסאווי פריג': אתה אמרת 350 - - -

<דרור גנון: לא, דיברתי על השנים הבאות.

<דרור גנון: אני מסתכל תמיד קדימה.

<דרור גנון: אני עונה לך.

סתיו שפיר: לא, דרור, כנראה באמת יש פה אי הבנה.

<דרור גנון: אז אני מחדד.

<דרור גנון: את שאלת אני עונה.

סתיו שפיר: אני לא כל כך אוהבת את השימוש במגזר רגיל.

עיסאווי פריג': עכשיו אתה משנה את התשובה.

עיסאווי פריג': למי אני אאמין?

<דרור גנון: אני אענה לך את התשובה.

<דרור גנון: אולי - - -

עיסאווי פריג': לביבי של אתמול או לביבי של היום?

עיסאווי פריג': אני לא יודע.

<דרור גנון: אני לא ביבי ולא כלום.

עיסאווי פריג': נו, די.

סתיו שפיר: רק מספר.

סתיו שפיר: בבקשה, לא צריך.

סתיו שפיר: יש פה באמת אנשי מקצוע רציניים, אני רוצה להבין עד הסוף.

סתיו שפיר: כמה בכסף, לא רב שנתי, כמה ב-2016 במיליונים עבר למטרה הזו בסובסידיה לתחבורה ציבורית.

<דרור גנון: 100 מיליון שקלים.

סתיו שפיר: לא 90?

<דרור גנון: לא, אמרתי.

<דרור גנון: לא דיברתי על המגזר הערבי.

<דרור גנון: למגזר הערבי עברו 100 מליון שקלים.

סתיו שפיר: עבר ב-2016.

סתיו שפיר: למה הוא עבר בסוף השנה?

<דרור גנון: זה לא סוף השנה, זה לפני ארבעה חודשים, מבחינתנו זה התאריכים, כי אנחנו בנינו תכנית שמחלקת את הקווים.

<דרור גנון: למפעילים עצמם יש תקופת התארגנות, שהם צריכים לקנות אוטובוסים.

<דרור גנון: אנחנו לא מתקצבים את הפעילות עד שהיא לא קורית.

<דרור גנון: לכן, בבסיס התקציב ה-100 מיליון קיים, הפעילות עצמה, לוקח לה זמן לקרות.

<דרור גנון: זה הכול.

<דרור גנון: חוץ מזה במסגרת התקציב הרגיל אנחנו השקענו ביישובים מעורבים, גם בקווים נוספים ביישובים כמו עכו, חיפה ואחרים, גם לאזורים שמשרתים אוכלוסיות כאלה ואחרות, גם קווים - - -

סתיו שפיר: זה נוסף על ה-100 מיליון?

<דרור גנון: זה מעבר ל-100 מיליון, זה בתוך ההשקעה - - -

סתיו שפיר: בכמה כסף?

<דרור גנון: אני לא יכול לחלק את זה, כי זה פעילות שהיא כוללת, זה לא פרטני פר תחנה, פר מקום, אלא בקווים כלליים.

סתיו שפיר: כמה כסף הושקע בערים מעורבות?

<דרור גנון: סך הכול השקעה בערים המעורבות זה משהו כמו 130 מיליון, הכול, בכל השאר.

סתיו שפיר: ב-17'-18' זה נמצא בתוך הבסיס של התקציב שמאושר מחרתיים בכנסת?

<דרור גנון: כן.

סתיו שפיר: באיזה סכום ל-17' ובאיזה סכום ל-18'?

<דרור גנון: 100 17', 100 מיליון ב-18'.

סתיו שפיר: אתה מבין שזה פחות מ-40% מה-350?

<אורי שיינין: לא, תוספות של עוד 100 מיליון ב-17' ועוד תוספת של - - -

סתיו שפיר: לא, אבל הנוסחה אומרת 40% מהתוספת לכל שנה.

עיסאווי פריג': הנה, הנוסחה ברורה.

עיסאווי פריג': אני קורא עברית, עוד לא שכחתי - - -

<דרור גנון: תסביר להם.

<אורי שיינין: התוספת לשנת 2017 סך הכול, כמה היא, דרור?

<אורי שיינין: 220?

<דרור גנון: 220.

<אורי שיינין: אחלה, מתוכה 100 מיליון הולך לתוספת ליישובי המיעוטים.

<אורי שיינין: התוספת בשנת 2018, מעבר לתוספת שניתנה בשנת 2017 היא עוד פעם 220 מיליון, אם אני זוכר.

<דרור גנון: יכול להיות שהיא תהיה יותר.

<אורי שיינין: מתוכה 100 מיליון, שזה 40% יילך רק ליישובי המיעוטים.

סתיו שפיר: אוקיי.

סתיו שפיר: אני מבקשת מכם, תעבירו לנו את זה בכתב, פירוט מלא של כל המקומות, גם גיאוגרפית, שבהם הושקעו התקציבים ותכנית העבודה.

<קריאה: יש, אני מבין, 30 יישובים שעדיין לא מחוברים לתחבורה ציבורית.

<דרור גנון: יחוברו, הם עכשיו מתחילים את החיבור.

<אורי שיינין: זה לא ביום אחד.

סתיו שפיר: עם כל היעדים, של מתי זה מתחבר.

סתיו שפיר: אנחנו נבצע מעקב ספציפית על הסעיף הזה.

<אורי שיינין: היעד לגבי תחבורה ציבורית, אם אפשר שתי מילים דווקא כהקדמה, במקום שנתעסק רגע בכל הזה, ההחלטה פה, בעצם מה שאיימן הדגיש ונראה לי קצת איבדנו את זה בדרך, זה שינוי מנגנון ההקצאה.

<אורי שיינין: אם תסתכלו על התקציב אתם תראו שבשנים עברו - - -

סתיו שפיר: לא, הבנו את זה מצוין, זה לא - - -

<אורי שיינין: תני לי באמת, חברת הכנסת שפיר, אני לא מלאה אתכם פה בסיפורים.

<אורי שיינין: זו לא החלטה ראשונה שנתנה כסף לחברה הערבית, אבל לא נעים לי לומר, כל ההחלטות הקודמות היו סוג של פלסטר, סוג של לתת מענה נקודתי פה, מענה נקודתי שם.

<אורי שיינין: זו החלטה שבאה ואמרה אנחנו באים ומשנים את מנגנון ההקצאה.

<אורי שיינין: לא עושים תקנה ייעודית לחברה הערבית כדי שאנחנו נרגיש, לא נעים לומר, טוב עם עצמנו.

<אורי שיינין: אנחנו באים ובבסיס התקציב קובעים יעדים.

<אורי שיינין: תחבורה ציבורית זה אולי אחד הנושאים הכי קלאסיים, קבעת יעד מאוד מאוד ברור, 2022 הנסועה של תושב ביישוב מיעוטים תהיה כמו של תושב יהודי ביישובים יהודיים.

<אורי שיינין: זה יעד ברור, שאתה יכול למדוד אותו, אתה יכול לעקוב אחריו, לראות איך אתה מתקדם אליו, קבעת כמה כסף אתה צריך כדי להתקדם לזה, שמת 40% מהתוספת ולשם אתה הולך.

עיסאווי פריג': מה שאתה אומר יפה מאוד, אבל אני רוצה שתיישם את ההחלטה.

<אורי שיינין: שנייה, חבר הכנסת פריג', אם אתה תקבע בתקנות ייעודיות את הכסף, מה שאתה תעשה אתה תנציח את המצב הקיים.

<אורי שיינין: במקום לפתור את זה, במקום שבבסיס התקציב לפתור - - -

סתיו שפיר: בסדר, הובן לחלוטין, אני רק שאלה.

סתיו שפיר: אני יושבת פה מול המערכת התקציבית, התקנה, 32.2.001, לפי הפרסומים שלכם לפחות של התיעוד התקציבי, היא הפסיקה להיות מוקצבת ב-2015.

סתיו שפיר: עכשיו אני בטוחה שכנראה החלפתם תקנה, אז רק תעדכנו אותנו בבקשה במספר המדויק.

<דרור גנון: כן, אני לא בקי במספרי תקנות, אמרתי מראש.

סתיו שפיר: כדי שנוכל לעקוב אחרי זה.

סתיו שפיר: כי אנחנו צריכים לראות את המספרים מולנו.

<דרור גנון: בסדר גמור.

סתיו שפיר: אורי, אגף תקציבים, פשוט תשלחו לנו את כל רשימת התקנות שקשורה בתכנית הזו.

<אורי שיינין: אז אני מסביר, זה בדיוק מה שניסיתי לומר.

<אורי שיינין: קודם כל אני מברך - - -

סתיו שפיר: הבנתי, אל תחזור על הדברים, הבנתי ממש טוב.

סתיו שפיר: בסוף - - -

<קריאה: לא, הוא אומר שלכסף הזה אין תקנה.

<אורי שיינין: לא, להיפך, אני אומר את הדבר הבא, אם אנחנו נלך למקום שבו יהיה כסף לתחבורה ציבורית לערבים וכסף לכל היתר אנחנו ירינו לעצמנו ברגל.

<אורי שיינין: המטרה היא שאנחנו נהיה כמו כל מדינה נורמלית, שלא מפרידה בין תושבים, שתושב ערבי יקבל את אותו שירות בסוף כמו תושב יהודי.

עיסאווי פריג': אוהו, מהפה שלך - - -

<אורי שיינין: זו המטרה ואני מברך על קיום הדיון הזה.

סתיו שפיר: זו אמירה נורא יפה, אבל במציאות של היום - - -

<אורי שיינין: אבל זו המטרה של ההחלטה.

<אורי שיינין: המטרה של ההחלטה היא לא לבוא ולומר שיש בעיה - - -

סתיו שפיר: צריך עכשיו לעשות צמצום פערים, אורי, והשקעה ממוקדת בציבור הערבי כדי לצמצם פערים שנוצרו לאורך שנים.

<אורי שיינין: נכון, ולכן - - -

סתיו שפיר: זה לא שאנחנו יכולים מחר לעבור פשוט לאיזה שיטת תקצוב שתיראה שוויונית, כי המצב הוא לא שוויוני, יש ערים שלמות ויישובים שלמות שאין להם תחבורה ציבורית בכלל.

<אורי שיינין: אם היינו שוויוניים היינו שמים 20% בתחבורה ציבורית, לכאורה אנחנו בסדר גמור.

<אורי שיינין: המטרה שלנו וזה גם - - -

סתיו שפיר: אז בוא, אני רוצה שנעבור לסעיף הבא.

<אורי שיינין: כן חשוב לחדד את זה.

סתיו שפיר: יהיו לך עוד הרבה מקומות לחדד.

עיסאווי פריג': עוד לא הפסקנו את הדיון הזה, עוד נמשיך.

<אורי שיינין: לא, מה שחשוב פה להבין הוא השינוי במנגנון ההקצאה.

סתיו שפיר: אורי, הבנו את זה.

סתיו שפיר: אנחנו אנשים - - -

<קריאה: אנחנו יודעים שזה החשוב ביותר בכל התכנית, העניין של - - -

סתיו שפיר: אנחנו לפחות קצת אינטליגנטים, לא יותר מדי, מבינים גם בפעם הראשונה שאומרים לנו.

סתיו שפיר: עדיין אנחנו רוצים לעקוב אחרי הסכומים, גם עובדה ששמענו פה כמה סכומים שונים ורצינו - - -

<אורי שיינין: להיפך, אני מברך על הדיון.

<אורי שיינין: אני רק אגיד, הבשורה הכי טובה בינתיים שיש פה בדיון זה מה שבישרת וחבר הכנסת פריג' אמר בתחילת הדיון, פעם בארבעה חודשים דיון כזה זה הדבר הכי מבורך שיכול להיות להחלטה הזו, כי זה יחייב את כולנו, חוץ מלהגיע לאיימן וחוץ מהדיונים הפנימיים שאנחנו עושים בתוך אגף התקציבים, שאני יכול לומר שאנחנו עושים אחת לחודש דיוני סטטוס, לראות כל דבר, ואני אומר שאיימן עושה אצלו פנים דיון אחת ליום בערך על הדבר הזה.

<אורי שיינין: אז פעם בארבעה חודשים אנחנו נגיע לפורום שישודר לכולם וכולם יוכלו לראות אותו, זה הדבר הכי טוב, אין דבר יותר טוב מהשמש לדבר הזה.

<אורי שיינין: עדיין, מבחינת הדרך, אני חושב שאם אנחנו נעשה עכשיו אחורה פנה ונחזור לטעויות העבר ונקצה בתקנות ייעודיות לערבים - - -

סתיו שפיר: חס וחלילה.

<אורי שיינין: אנחנו נפגע בכל מה שאנחנו רוצים לעשות.

עיסאווי פריג': נכון לעכשיו זו הדרך בכדי לצמצם את הפערים.

עיסאווי פריג': אחרית הימים, החזון הזה, נגיע אליו בשלב הבא.

סתיו שפיר: איימן, בוא נתקדם לסעיף הבא, בבקשה.

<איימן סייף: הסעיף הבא זה כבישים עירוניים.

<איימן סייף: כפי שאתם רואים כאן, המשמעות התקציבית של החלטת הממשלה הזו זה כ-220 מיליון שקל, הם מצויים במשרד התחבורה, ויש לנו עוד כ-100 מיליון שקל במשרד התחבורה לכבישים בין עירוניים.

<איימן סייף: אני מבקש כאן, רשרש נמצא פה ממשרד התחבורה, הוא יכול להסביר את ההערה שכתבנו כאן, שתכנית העבודה המפורטת תאושר ותחויב עד סוף השנה.

<איימן סייף: אז, רשרש, בבקשה.

<עאמר רשרש: שלום לכולם.

<עאמר רשרש: לגבי תשתית עירונית, קודם כל לגבי ביצוע בפועל, מה שהיה ב-2016 עד היום, הנתונים נכון להיום בבוקר, עד עכשיו בתשתית העירונית ביישובי המגזר, הושקעו 325 מיליון שקל.

<עאמר רשרש: מסך הכול שהושקע בעירוני, על פי ההחלטה, זה 500.

<עאמר רשרש: זאת אומרת זה יוצא מ-45%, זה נושא ל-60% ויותר מבחינת הביצוע בפועל בשנת 2016.

<ג'עפר פרח: לא הבנתי את הנתונים.

<ג'עפר פרח: ההחלטה מדברת על 220 מיליון שקל.

<עאמר רשרש: אני מדבר על ביצוע בפועל, אני מדבר על ניצול מזומן, ב2016.

<ג'עפר פרח: אתה מדבר על 220 מיליון שקל?

עיסאווי פריג': תתקרב למיקרופון, שנשמע אותך.

<עאמר רשרש: אני כרגע לא מדבר על ה-220, שהם התחייבות שצריכים לחייב אותה, אני מדבר על ביצוע בפועל.

עיסאווי פריג': אנחנו מדברים על התכנית, עזוב, התכנית, ה-220 מיליון על פי החלטת ה - - -

<עאמר רשרש: רגע, אבל כשיש נתון טוב כדאי גם להגיד אותו.

<עאמר רשרש: ב-2016, בשנה הראשונה, החלטת הממשלה מדברת על 45% מתוך סך הכול השקעה בעירוניים במדינה.

<עאמר רשרש: נכון להיום, נתונים של הבוקר, ביישובי המגזר הושקעו עד היום ב-2016, ניצול מזומן, 325 מיליון שקל למול 500 מיליון שקל בכל היישובים.

<עאמר רשרש: זאת אומרת קרוב ל-60% במקום 45%.

<עאמר רשרש: אז גם דבר טוב, צריך לציין אותו, לא רק את הדברים האחרים.

סתיו שפיר: הושקע ב-2016?

<עאמר רשרש: כן.

סתיו שפיר: כמה יש ב-2017?

<עאמר רשרש: זה מה שאמרתי זה ביצוע במזומן, ניצול במזומן שהיה.

<עאמר רשרש: לגבי ה-220 מיליון שקל, זה כסף שנמצא אצלנו לחיוב.

<עאמר רשרש: יש לנו פרויקטים שגמרנו עליהם תכנון מפורט ועד סוף החודש מחייבים את כל ה-220 מיליון שקל בהתחייבות לפרויקטים.

סתיו שפיר: מה זה בהתחייבות?

<עאמר רשרש: אנחנו - - - מחייבים את ה-220 לפי פרויקטים.

סתיו שפיר: זה בבסיס של התקציב?

<עאמר רשרש: כן, ה-220 קיימים, נמצאים.

סתיו שפיר: זה בתוך אישור התקציב?

<עאמר רשרש: כן.

סתיו שפיר: כלומר היינו צריכים בפועל לראות את ההוצאה הזאת גדלה משנת 2015, 16' ו-17'.

סתיו שפיר: בהרבה.

סתיו שפיר: אם יש פה תקציב תוספתי אז זה לגדול בהרבה.

<עאמר רשרש: לא, ה-220 זה הרשאה להתחייב ואנחנו נדע כמה היא ביחס לכל המגזר בסוף 2016.

<עאמר רשרש: אני מזכיר, ב-2015 התקציב שהתחייבנו פה למגזר הוא הרבה מעבר ל-220, הגענו ל-499 מיליון שקל, שהייתה שנה מבורכת בשנת 2015.

עיסאווי פריג': אז למה צריך החלטת ממשלה ב-220 אם אתה משקיע ביישובים הרבה יותר?

עיסאווי פריג': מה אתה צריך את ההחלטה?

<עאמר רשרש: ה-220 אמורים לשקף את ה-40% שמדובר עליהם - - -

עיסאווי פריג': אבל אתה אומר שבפועל זה היה - - -

<עאמר רשרש: בפועל - - -

עבדאללה אבו מערוף: סליחה שאני עוד פעם מתפרץ, כל המספרים האלה הזויים וכל האחוזים האלה הזויים, בפועל אני מכיר הרבה יישובים ופנו אליי הרבה ראשי עיריות, רצו לסלול כביש חדש, אין תקציב, לא בשפרעם, לא בירכא, לא בגת, לא באכסאל.

עבדאללה אבו מערוף: עזבו אתכם מה - - - הפרויקטים ישנם, אני מכיר אישית הרבה בכל הערים ובכל הכפרים ואין אישור לאף אחד, אין תקציב לכביש.

עבדאללה אבו מערוף: בשפרעם, הייתי לפני שבועיים, עם כל הכבוד, בוא איתי לשטח, חצי שנה הגיש על כביש, על שכונה חדשה, לסלול את הכביש, שם אנשים מוצפים בביוב, סליחה, במים, בהצפות עכשיו, הוא התחנן אליי, ראש עיריית שפרעם.

עבדאללה אבו מערוף: אני ביקשתי ויש תכניות, לא העבירו תקציבים, עם כל הכבוד, ויש מכרזים.

עבדאללה אבו מערוף: לכן עזבו אתכם מכל השטויות האלה כבר ובואו תנו לנו דברים ממשיים.

עבדאללה אבו מערוף: עדיין, כבוד היושבת ראש, לא יושם כלום ולא מיושם.

עבדאללה אבו מערוף: כל המספרים האלה, אמרתי לכם כבר, יש לנו קלקול קיבה מהאחוזים, בפועל מה יש לתושבים הערבים שפרויקטים שאכן בוצעו והועברו תקציבים.

עבדאללה אבו מערוף: נטו, אין, זה כל העניין.

סתיו שפיר: רגע, רגע, רגע, לפני שאתם עונים - - -

<עאמר רשרש: אדוני חבר הכנסת, תרשה לי ל - - -

עבדאללה אבו מערוף: לא, אני מרשה לך, אני מבין את כל העניין, אני בעשייה הזאת ואנחנו מבינים.

עבדאללה אבו מערוף: יש גם כאן את מרכז - - - שעשה עבודה מדעית טובה - - - וכולם, עדיין לא העבירו תקציבים.

עבדאללה אבו מערוף: עם כל הכבוד.

<עאמר רשרש: רק לתקוף אותי, תשמעו - - -

עבדאללה אבו מערוף: לא אתה, זה לא אתה, אתה לא הכתובת.

עבדאללה אבו מערוף: אתה בכלל ב - - -

סתיו שפיר: סליחה, סליחה.

סתיו שפיר: כולם עכשיו יפסיקו שנייה לדבר.

עבדאללה אבו מערוף: אתה לא הכתובת.

סתיו שפיר: עבדאללה, סליחה, מספיק.

<עאמר רשרש: אבל אני רוצה להציג עובדות.

סתיו שפיר: זה גם מה שאנחנו רוצים.

סתיו שפיר: בבקשה, אני מבקשת מכם, חברים, אנחנו כולנו פה במטרה משותפת.

סתיו שפיר: אני מרגישה שגם הפקידים שמגיעים לפה חולקים איתנו את המטרה הזאת.

סתיו שפיר: בואו רגע ננסה להבין את המספרים.

סתיו שפיר: ההרשאות ל-2016, הן כולן כבר יצאו?

<עאמר רשרש: הן ייצאו עד סוף החודש, לא כולן יצאו.

סתיו שפיר: עד סוף חודש דצמבר?

<עאמר רשרש: כן.

סתיו שפיר: למה הרשאות יוצאות רק בסוף השנה?

<עאמר רשרש: כי יש תהליך של תכנון מפורט ובדיקות שצריך לעשות, זו בקרה שצריך לבדוק וזה לוקח זמן, אבל זה יחויב עד סוף השנה.

סתיו שפיר: מה הולך להיות אחוז הביצוע?

<עאמר רשרש: סליחה?

סתיו שפיר: מה הולך להיות אחוז הביצוע מההרשאות?

<עאמר רשרש: אני ציינתי מה היה אחוז הביצוע ב-2016, בשביל זה הנתון טוב, אז כולם - - -

<ג'עפר פרח: עאמר, בספטמבר ישבנו אצל איימן, בוועדת היגוי, בשנה שעברה ישבנו אצל קרן טרנר, כל הזמן, יש תכנית רב שנתית, אני לא מבין למה זה מתעכב להוציא הרשאות לרשויות.

<ג'עפר פרח: למה ביום האחרון של השנה, 220 מיליון שקל עד היום האחרון צריך להוציא אותם.

<ג'עפר פרח: תדע שגם בשנים שקדמו, תכניות בהחלטות ממשלה קודמות, זה גם נדחף לשנה האחרונה לביצוע.

<ג'עפר פרח: אתה זוכר שהייתה צריכה להסתיים ב-2014, אצלך דווקא זה נגמר ב-2015, זה נדחף ל-2015.

עיסאווי פריג': ועוד שאלה.

<ג'עפר פרח: למה זה קורה?

סתיו שפיר: לא צריך להגיד 'אצלך דווקא', כי זה קורה בהרבה מקומות, אבל - - -

<עאמר רשרש: פרח וכל האחרים, היינו בקשר גם בשנת 2015.

<עאמר רשרש: אתה יודע טוב מאוד שהעיכוב הזה נבע מכך שאנחנו צריכים לצבוע חלק מהפרויקטים בתשתיות תחבורה ציבורית, חיכינו לתקציב נוסף, בסוף כן קיבלנו תקציב וחייבנו את הכול.

<עאמר רשרש: אם היינו מחייבים לפני זה היינו מקבלים פחות תקציב.

<עאמר רשרש: אני הסברתי לכם את זה גם, בארבע עיניים, והבהרתי לכם את זה - - -

<ג'עפר פרח: אתה מתחייב שכל ה-220 מיליון שקלים יוצאו השבוע?

<עאמר רשרש: עובדה היא שבשנת 2015 במקום 220 קיבלתם 499.

<עאמר רשרש: וזה למגזר.

סתיו שפיר: אני רק רוצה לחדד.

סתיו שפיר: אני מסתכלת פה על הנתונים ההיסטוריים של הסעיף התקציבי הזה, אני מסתכלת על כבישים בין עירוניים, זה הסעיף, נכון?

<קריאה: לא, לא בין עירוניים, עירוניים.

עבדאללה אבו מערוף: זה סעיף לבד, בין עירוני.

עיסאווי פריג': עאמר, אני שואל שאלה לפרוטוקול ורוצה תשובה.

עיסאווי פריג': אתה אומר ב-2016 הוצאתם 300 - - -

<עאמר רשרש: 325 מיליון שקל.

עיסאווי פריג': יפה, וזה הביצוע ביישובים הערביים.

עיסאווי פריג': הכסף הזה שבוצע, מתי הוצאת את ההרשאות התקציביות בכסף שבוצע השנה?

<עאמר רשרש: בסוף 2015.

עיסאווי פריג': אז ה-325 לא קשורים לתכנית של 922?

<עאמר רשרש: לא, החלטות קודמות.

עיסאווי פריג': אז למה אתה מערבב בשר וחלב?

עבדאללה אבו מערוף: כי זה לא כשר.

עיסאווי פריג': אנחנו שואלים לגבי התכנית.

<איימן סייף: רגע, חביבי, תקשיב שנייה.

<איימן סייף: הייתה החלטת ממשלה אחרת, 2365 לשנת 2015, שגם שם חייבנו את משרד התחבורה לשים 40% מהתקציב לכבישים עירוניים.

<איימן סייף: זאת אומרת הייתה החלטת ממשלה עד סוף 2015 ומתוקף ההחלטה הזאת הוא השקיע את מה שהוא השקיע.

עיסאווי פריג': אני מדבר על 922.

<איימן סייף: למה לוקח למשרד התחבורה - - -

עיסאווי פריג': נכון, לשחרר את ההרשאות, בואו נתמקד בזה.

<קריאה: עאמר, מתי משחררים את הכסף לרשויות?

<קריאה: יש לנו עוד שבוע, נגמרה השנה.

<עאמר רשרש: בסוף השבוע הזה, בסדר?

זוהיר בהלול: חבר'ה, עם כל ההערכה, ד"ר עבדאללה אבו מערוף, רק משפט אחד, ברשותך.

זוהיר בהלול: אתה פייטר אמיתי היום.

זוהיר בהלול: עם כל ההערכה שיש לי לפקידים, לפעמים אתם מתבלבלים.

זוהיר בהלול: אתם צריכים לבצע את המדיניות הממשלתית.

זוהיר בהלול: אם הממשלה החליטה ב-922 להעביר כך וכך כספים, פתאום אני רואה שמערימים קשיים ומדובר לפעמים בכספים שעדיין לא עברו או עברו מתקציבים חולפים בעבר ויש תחושה שזה חלק מאותם 15 מיליארד שקלים וזה לא.

זוהיר בהלול: אז למה אתם מבלבלים אותנו בעניינים האלה?

זוהיר בהלול: למה אין נייר מסודר שידבר למשל על העברות תוספתיות, שזה בדרך כלל פחות מההעברות האמיתיות?

זוהיר בהלול: זה לא משקף את ההחלטה של 922.

זוהיר בהלול: זה דבר אחד.

זוהיר בהלול: דבר שני, תסבירו לנו איך אנחנו יכולים לאתר, לעזאזל ולכל הרוחות, את התקנות הרלוונטיות שבזכותן או דרכן אנחנו יכולים להבין את הדבר העלום, הקשה ביותר במדינת ישראל.

זוהיר בהלול: באנו מישיבה ועכשיו נכנסנו לישיבה ומחר ניכנס עוד פעם לישיבה ולעולם לא נדע, עד סוף השנה הקלנדרית, מה הם הכספים שאמורים להגיע על פי אותה החלטה מצוינת, אבל מצוינת בדקלרציה, אבל היא אומללה באופרציה, כי היא לא מעשית לפעמים.

זוהיר בהלול: אז לכן מה שאני מבקש זה ככה, אל"ף, להסביר לנו מדוע הם תמיד מופתעים, כאילו שהשנה נגמרת לפני הזמן.

זוהיר בהלול: לא הבנתי שבגלובוס, בטבע, שנה אזרחית נגמרת לפני הזמן, את זה אני לא יודע.

זוהיר בהלול: אני יודע שיש שנה מעוברת, שהיהודים מצאו פתרון לשנה המעורבת, מה שהמוסלמים לא מצאו פתרון לאותה שנה מעוברת.

זוהיר בהלול: אבל תקציב נגמר בזמן, שנה אזרחית נגמרת בזמן ותקציב צריך לעבור בזמן.

זוהיר בהלול: למה זה לא עובר לעזאזל?

זוהיר בהלול: באמת.

זוהיר בהלול: באתי לכנסת וחשבתי שאני מבין הכול והסתבר שאינני מבין שום דבר.

זוהיר בהלול: וזה לפעמים בגלל חלמאות - - -

סתיו שפיר: זה זמן מזרח תיכון.

זוהיר בהלול: איימן, אני האחרון שתוקף פקידים, באמת, אתה יודע.

זוהיר בהלול: לך יש לי הערכה גדולה, גם עכשיו דיברתי עם חברי מסעוד בלחש ועכשיו אני עושה את זה בדציבלים גבוהים, על פי חוק המואזין החדש, אנחנו מעריכים את פועלך, אבל באמת לפעמים יש דברים תמוהים ועלומים שאנחנו מבינים.

זוהיר בהלול: אפילו ג'עפר שהוא הכול יכול, הוא לא מבין אותם.

זוהיר בהלול: הוא שואל שאלות, אם הוא לא מבין, איך אני אבין?

<ג'עפר פרח: אני לא אמרתי שאני לא מבין.

זוהיר בהלול: לא, בשאלות שלך אני יודע שאתה לא - - -

סתיו שפיר: אני רוצה רגע לחדד, בבקשה.

סתיו שפיר: כבישים עירוניים, אני מסתכלת פה על התקנה התקציבית, ב-2014, כבישים עירוניים תוקצבו בתקציב בסיס במיליארד שקלים, על שינוייו – 1.13 מיליארד, אבל הביצוע היה רק 1.08.

סתיו שפיר: בכבישים עירוניים ב-2015 התקציב ירד, הוא ירד ל-907 מיליון ובתקציב עירוניים 2016 הוא ירד עוד, ל-779 מיליון שקלים.

סתיו שפיר: אז אני מנסה להבין, מאחר שאנחנו מחשבים פה מהתוספות, איך אם התקציב יורד - - -

<איימן סייף: לא, אבל 40% האלה, עוד פעם, זה לא מהתוספות, זה לא הכול כסף חדש.

סתיו שפיר: איפה אני רואה את ההשקעה ברשויות?

<איימן סייף: אז הוא אמר לך, נגיד אני אתן לך דוגמה את 2016, כמה אמרת שזה ירד עכשיו?

סתיו שפיר: 779 מיליון.

<איימן סייף: הוא בא ואומר לך, מתקציב 2016, הוא השקיע כ-360 מיליון שקל.

<איימן סייף: תעשי 360 מיליון שקל מתוך ה-700 ומשהו זה יותר מ-40%.

<איימן סייף: והכסף הזה, 45% שאנחנו מדברים עליהם - - -

סתיו שפיר: זה לא, כי בא על שינוייו זה על ל-900 מיליון.

סתיו שפיר: זה צריך לעמוד על בערך 400 מיליון שקלים.

<איימן סייף: בסדר, אז הוא אמר שבפועל הם השקיעו בין 360 ל-400 מיליון שקלים.

<איימן סייף: המקור התקציבי, זה מהתקנה עצמה, לתוך התקנה הזו, וזה גם מה שהבנו מאגף התקציבים, הם מעבים גם את התקנה הזו, הם נותנים גם כסף חדש, תוספתי, לתקנה, על מנת לתמרץ אותם לשים את ה-45%.

<איימן סייף: זה לא כל הכסף חדש ולכן גם לא תראי - - -

סתיו שפיר: התקנה היא מגזרי המיעוטים, זה השם של התקנה?

<ג'עפר פרח: אין תקנה כזו.

סתיו שפיר: לא, יש תקנה כזאת, 795, נגמר 02'-05'.

<ג'עפר פרח: זה של ההחלטה הקודמת.

<ג'עפר פרח: זה של החלטת הממשלה הקודמת.

סתיו שפיר: לא, אני אומרת, כי שם יש רק 100 מיליון, אין שם 350.

<איימן סייף: אז זה לא זה, זה משהו אחר, מה שאת אומרת.

סתיו שפיר: אז מה זה משהו - - - סליחה רגע, אני מצטערת.

סתיו שפיר: אולי כי אני בת של רואה חשבון, אז אני קצת אובססיבית עם טבלאות תקציביות.

עיסאווי פריג': לא ידעתי, את עירקית?

סתיו שפיר: חצי.

סתיו שפיר: זה מסביר את כל בעיותיי בחיים.

עיסאווי פריג': העירקים הם 60% מרואי החשבון בארץ.

סתיו שפיר: תשמע, מה שאני לא רואה בטבלאות התקציביות, קשה לי להאמין שזה קיים.

סתיו שפיר: ככה זה.

סתיו שפיר: בגלל זה אני מתעקשת לשאול.

סתיו שפיר: אני יודעת שלחלק מהמוזמנים פה זה נשמע מנג'ס, אני נורא רוצה את המספרים של התקנות, כי אני מסתכלת פה בתקנה של מגזרי המיעוטים, שהיא כן תוקצבה ב-2016, יש שם רק 130 מיליון שקלים.

סתיו שפיר: היא לא בוטלה, היא בתקציב, אז מה היא?

סתיו שפיר: איפה זה נמצא?

סתיו שפיר: תנו לי מספרי תקנות שאני אוכל לבצע מעקב, בלי זה אני לא יכולה לעקוב.

עיסאווי פריג': איפה אגף התקציבים?

סתיו שפיר: אני לא יכולה לעקוב אחרי זה מהאוויר, אני לא יכולה לעקוב אחרי זה בלי תכניות עבודה, בלי שאתם מראים לי גיאוגרפית איפה שמתם את הכבישים האלה.

סתיו שפיר: אין לי כלים.

סתיו שפיר: חוץ מלשבת פה ולהקשיב למספרים שנשמעים פה אין לי כלים לזה.

סתיו שפיר: אז או שתיתנו לי שיטה אחרת, או שתגידו לי איפה בטבלאות, שיושבות כרגע מולי, אני מחפשת את המספרים שאתם אומרים לי?

עיסאווי פריג': כוונות טובות יש.

<איימן סייף: הנה, בודקים.

סתיו שפיר: ברור לי שהכוונות פה טובות, בגלל זה אני שואלת אתכם.

סתיו שפיר: אנחנו עושים פה עבודה משותפת כדי שזה יעבוד.

<ג'עפר פרח: סתיו, זה לא כוונות טובות.

<ג'עפר פרח: אנחנו שלחנו מכתב מסודר לאוצר וביקשנו את התקנות ואנחנו לא מקבלים את התקנות עד היום.

סתיו שפיר: אתה יודע שתקנות לא נותנים לנו - - -

<ג'עפר פרח: אנחנו צריכים לפי חוק חופש המידע לעתור, כמו שעשינו ב-2007, כדי לבקש את התקנות.

<ג'עפר פרח: אנחנו לא מקבלים את התקנות, זה לא רק את.

סתיו שפיר: לא נהוג שחברי כנסת צריכים לעתור דרך חוק חופש המידע כדי לקבל מידע, אנחנו אמורים פשוט לקבל את המידע כשאנחנו מבקשים אותו, אני חושבת שראוי שככה הציבור יקבל את המידע, שהוא יהיה כבר מונח בצורה מסודרת לפניו.

סתיו שפיר: מי מהציבור שירצה לראות מה קורה יוכל פשוט להסתכל.

סתיו שפיר: אני אגיד לך יותר מזה, התקנה של מגזרי מיעוטים הופחתה, היא הייתה על 216 מיליון ב-2013, ירדה ל-130 ב-2016.

עיסאווי פריג': סתיו, אני מציע שנשמע התחייבות מאגף משרד התחבורה לגבי מתי תאריך יעד, דד ליין, שאתם מסיימים את הוצאת ההרשאות התקציביות.

<עאמר רשרש: סוף דצמבר.

<עאמר רשרש: הוא שאל מתי.

סתיו שפיר: סוף דצמבר, כל ההרשאות?

<עאמר רשרש: כן.

סתיו שפיר: והן מבוצעות ב-100%?

<אורי שיינין: אני בדקתי את זה שוב, כי התפלאתי, כי בדקתי לפני שהגעתי וזה מה שמופיע לי בטבלה, מה שאתם הסתכלתם עליו זה תקציב המזומן.

סתיו שפיר: חבר'ה, אם אתם רוצים שזה יהיה לפרוטוקול אז תנו לו - - -

<אורי שיינין: מה שאתם הסתכלתם עליו זה תקציב המזומן ולא תקציב ההרשאה.

<אורי שיינין: את הפרויקט לפיתוח לא מעניין מה תקציב המזומן, אלא מעניין כמה צ'ק רשמת לצאת לפרויקטים חדשים.

<אורי שיינין: הוא עמד על 220 מיליון והוסיפו עוד 32 מיליון שקל מעבר להחלטת הממשלה.

<אורי שיינין: זה מה שיש.

סתיו שפיר: אני רוצה מכם כזה דבר, אני מבקשת, בכל הנושא של התחבורה, את כל תכניות העבודה לפרטים.

סתיו שפיר: אתם מחליטים איפה לסלול כבישים, אני רוצה את המקומות שבהם סללתם כבישים.

סתיו שפיר: אתם הצבתם לעצמכם יעד, מספר המקומות שאליהם אין תחבורה ציבורית, אני רוצה את כל המקומות האלה, בתוך כמה זמן מהיום יש שם תחבורה ציבורית, מתי וכמה קווים.

סתיו שפיר: כל תכניות העבודה, בבקשה.

סתיו שפיר: אמרת בהתחלה, איימן, שאתם מעלים את הדברים האלה לאתר, תעבירו לנו לוועדה, כל חומר שאנחנו מקבלים אנחנו גם מעלים לאתר, תעבירו אלינו, תפרסמו את זה גם באתר שלכם, תעבירו לנו בבקשה את המידע הזה, עד סוף 2016, כולל הביצוע של כל ההרשאות האלה כדי שנוכל להתקדם.

סתיו שפיר: הרשאות ל-2017, מתי אתם מתכוונים לבצע אותם?

<עאמר רשרש: 2017, אני לא יודע.

<עאמר רשרש: אני מדבר על 2016, עד סוף החודש.

סתיו שפיר: ו-2017?

<עאמר רשרש: עוד לא קיבלנו, נקבל את זה בשנה הבאה.

עיסאווי פריג': נבטיח את 2016, את ה-220.

סתיו שפיר: זה מתחיל עוד שבועיים, השנה הבאה.

<קריאה: אצל הערבים זה לא מתחיל בזמן.

סתיו שפיר: גם אצל היהודים.

עיסאווי פריג': נבטיח את ה-220, שייצא עד סוף השנה ואנחנו במצב טוב.

עיסאווי פריג': נשאטל את זה בהמשך.

סתיו שפיר: הסעיף הבא.

<איימן סייף: תשתיות ביוב, רק בקצרה, יש תכניות עבודה של מנהלת הביוב של כל היישובים הערביים.

<איימן סייף: כל בקשה, כל פרויקט שהוא זמין, למימוש, למימון, אלה הדיווחים שאנחנו מקבלים.

מסעוד גנאים: זה מבצע התאגיד?

<איימן סייף: דרך התאגידים.

<איימן סייף: כל הבקשות של הרשויות, של התאגידים, שהם זמינים לביצוע, מקבלים מענה.

<איימן סייף: ההערכה היא של כ-150 מיליון שקל בשנת 2016.

<איימן סייף: עוד הפעם, זה לפי זמינות של פרויקטים, לפי האישור של ה - - - זה לגבי הנושא הזה.

סתיו שפיר: אתם הפרטתם עכשיו את תשתיות ביוב בחוק ההסדרים.

סתיו שפיר: בחוק ההסדרים הוקמו כל תאגידי הביוב, המיותרים האלה.

סתיו שפיר: איך זה בא לידי ביטוי?

עיסאווי פריג': איימן, אני רוצה התייחסות ספציפית גם לג'סר א-זרקה כי פנו אליי ואני רוצה לשמוע איפה המצב עומד.

<איימן סייף: ג'סר א-זרקה, למיטב ידיעתנו ולצערי אין אף תאגיד שמוכן לקלוט אותם.

סתיו שפיר: מה זאת אומרת?

<איימן סייף: הם לא בתאגיד.

סתיו שפיר: מה זה אומר?

<איימן סייף: ג'סר א-זרקה ופורודיס ויש עוד כמה יישובים, לצערי הרב אין תאגידים שמוכנים להכניס אותם בתוך התאגידים.

סתיו שפיר: אז מה האחריות של המדינה פה אם אין תאגידים שמוכנים לקלוט אותם?

<איימן סייף: זה לא התחום שלי, אז אני לא - - -

<אורי שיינין: אני רק אגיד, זה לא תחום של - - - אתה לא יכול להצביע על אף אחד ולומר לו 'למה אתה לא', אני רק אגיד שגם אנחנו וגם איימן מנסים לפתור.

<אורי שיינין: אני מקווה שאנחנו - - -

סתיו שפיר: בכמה יישובים זה?

<אורי שיינין: לדעתי שישה.

<אורי שיינין: היינו באזור ה-12 יישובים שהייתה בעיה, שישה כבר נפתרו.

סתיו שפיר: מה הם?

סתיו שפיר: מה השמות של השישה?

<אורי שיינין: לא זוכר.

<קריאה: ג'סר א-זרקה, פורודיס, טייבה - - - אבל הם היו חלק מה - - -

<אורי שיינין: זו בעיה שאנחנו מכירים, אנחנו מעוניינים לפתור אותה.

עבדאללה אבו מערוף: סליחה, סתיו, כבוד היושבת ראש, זה לא כאן הבעיה, עם כל הכבוד לאדון.

עבדאללה אבו מערוף: אנחנו מסיטים את הדיון, ביוב, תאגידים, זה משהו אחר, עם כל הכבוד.

מסעוד גנאים: אבל הוא דיבר על תקציב, עבדאללה.

עבדאללה אבו מערוף: דרך התאגיד - - -

<קריאה: למה זה צריך דרך התאגיד?

<קריאה: שיחברו אותם.

סתיו שפיר: אני לא מתמצאת בנושא.

סתיו שפיר: איפה שאין תאגיד אז המדינה לא מתקצבת בכלל שירותי ביוב?

<אורי שיינין: לא נראה לי, אני אבדוק.

סתיו שפיר: ישירות לרשות?

סתיו שפיר: מה זאת אומרת?

סתיו שפיר: אזרחים פשוט - - -

עיסאווי פריג': לא, הנה, בוחשים ג'ורה.

מסעוד גנאים: זה כדי להכריח רשויות להצטרף לתאגידים.

סתיו שפיר: אבל התאגיד לא רוצה להצטרף לרשויות.

סתיו שפיר: זה מה שהוא אומר.

מסעוד גנאים: משרד הפנים דוחף תמיד ולוחץ כדי שכל הרשויות יצטרפו לתאגיד.

סתיו שפיר: אבל הם אומרים פה שהתאגיד לא הסכים ללכת לרשויות.

<אורי שיינין: אנחנו נעדכן את הוועדה.

<אורי שיינין: אני לא יכול לומר לך - - -

עבדאללה אבו מערוף: זה עניין מאוד - - -

סתיו שפיר: מה היה אז להשלמת הטיפול בעניין הזה?

עבדאללה אבו מערוף: זה לא ה - - -

סתיו שפיר: בסדר, זו שאלה שלי.

סתיו שפיר: מה היעד להשלמת הטיפול?

<איימן סייף: נבדוק את זה ונחזיר לכם תשובה.

סתיו שפיר: על זה, בבקשה, תשובה בתוך שבועיים, כולל יעדים.

<אורי שיינין: בגדול, היעד, הוא אומר 50% מההשקעה להקמה ולשיפור של מערכות ביוב לחברה הערבית.

<אורי שיינין: בכסף אנחנו בסדר, יש עדיין את הסיפור של ג'סר א-זרקה ולמיטב הבנתי - - -

סתיו שפיר: גם כל התאגידים האלה, החלטה כל כך חסרת בסיס, חסרת יסוד, סתם.

סתיו שפיר: כל ההחלטה הזאת, הבסיס שלה היה לתת עוד ג'ובים לתאגידים.

<קריאה: הנושא מספיק רחב, 922, בואו ננסה להתמקד בו.

מסעוד גנאים: איימן, בוא נתקדם.

מסעוד גנאים: בוא נצא מהביוב לחינוך, לרווחה, למשהו כזה.

<איימן סייף: אתם רוצים שנעבור לחינוך?

סתיו שפיר: כן, חינוך, אנחנו נשמח.

סתיו שפיר: האם שר החינוך החליט לבצע את ה-5.8 מיליארד שקלים?

<איימן סייף: יש לנו כמה מרכיבים לפני זה.

מסעוד גנאים: מישהו מהחינוך כאן?

<איימן סייף: יש פה שלושה או ארבעה נציגים מהחינוך.

<איימן סייף: יש כאן נושא אחד שהוא מאוד מעניין, זה כ-130 מיליון שקל לחינוך הבלתי פורמלי שבעצם הועבר למשרד החינוך, אז משרד החינוך, אני מניח שירצה לפרט על הנושא הזה.

<איימן סייף: יצא קול קורא לרשויות המקומיות, על 70 מיליון שקל ואני שמח לבשר ש-100% מהרשויות המקומיות הגישו לקול קורא של ה-70 מיליון שקל לחינוך בלתי פורמלי.

<איימן סייף: והשאר יבוצע על ידי משרד החינוך באמצעים אחרים.

<איימן סייף: התקצוב הדיפרנציאלי, יש פה גם את הבחור, נכון?

מסעוד גנאים: מי מייצג את משרד החינוך?

<איימן סייף: אתם יכולים לעדכן גם על התקצוב ה - - -

עיסאווי פריג': איימן, אתם כרשות שתפקידה גם לתאם ולפקח על הביצוע, תגידו את דעתכם, האם רמת הביצוע וההתקדמות בתכנית בכל סעיף שאתם מתייחסים אליו, היא אכן מתקיימת.

עיסאווי פריג': גם את דעתכם אני רוצה לשמוע.

<איימן סייף: אני אגיד לך, בנושא של החינוך הבלתי פורמלי, אתה צודק, לקח לנו זמן, למשרד החינוך לקח זמן באמת להתארגן וליישם את ה-130 מיליון שקל האלה.

<איימן סייף: קיימנו ישיבות, ועד ראשי הרשויות, חברי הכנסת היו באמת שותפים לדיונים האלה, על החלוקה של ה-130 מיליון שקל.

<איימן סייף: הייתה כאן דרישה של ועד ראשי הרשויות, שהם רוצים שרוב הכסף יעבור דרכם והייתה כאן היענות, לקחת 70 מיליון שקל מה-130 מיליון שקל ולהעביר אותם דרך הרשויות המקומיות.

<איימן סייף: אבל אני חייב לציין שבחודשים האחרונים משרד החינוך כן מאורגן, יש לו תכניות מאוד מאוד רציניות.

<איימן סייף: הוא לא הוציא את כל הכספים האלה, אז עכשיו אנחנו במצב הרבה יותר טוב מאיפה שהיינו לפני חצי שנה.

עיסאווי פריג': אז העבירו 130 מיליון ב-2016 לחינו ךהבלתי פורמלי.

<איימן סייף: לא, יש 70 מיליון שקל בוועדת כספים למרות שהקול קורא כבר יצא, 70 מיליון שקל בוועדת כספים אמורים להיות מאושרים - - -

סתיו שפיר: מה זה הדבר הזה עם ה'אמורים להיות מאושרים'?

סתיו שפיר: למה זה לא מתוקצב בבסיס?

<אורי שיינין: אני אסביר.

<אורי שיינין: את 2016 לא יכולת לתקצב בבסיס כך או אחרת, כי ההחלטה התקבלה ב - - -

סתיו שפיר: ב-15'.

<אורי שיינין: בדצמבר, התקציב היה ל-15'-16', מה תעשי?

סתיו שפיר: אתם עדכנתם את התקציב?

סתיו שפיר: בפעם האחרונה, ביום אישור התקציב.

סתיו שפיר: כלומר היה אפשר להכניס את זה לבסיס.

<אורי שיינין: לא, לגבי הסוגיה הזאת ספציפית של הקול קורא - - -

סתיו שפיר: ואתה יודע מה?

סתיו שפיר: גם נניח עברת דצמבר, הייתם יכולים להעביר את זה בתחילת השנה, אנחנו בדצמבר 2016.

<אורי שיינין: אל"ף, בתחילת השנה לא היו פניות, כמו שאת יודעת, כמעט כל הדברים האלה עברו בפנייה הראשונה של השנה.

<אורי שיינין: חוץ מהנושא הזה, שלא עבר בפנייה הראשונה - - -

סתיו שפיר: מה זה חינוך בלתי פורמלי?

סתיו שפיר: ארגונים ועמותות ותנועות.

סתיו שפיר: תנועה או ארגון, שגם ככה הם חיים - - -

<אורי שיינין: אולי יש פה נציג משרד החינוך שיסביר.

סתיו שפיר: בואו תצטרפו לשולחן, אבל תקשיבו לשאלה.

סתיו שפיר: איך כאלה שגם ככה הם חיים על תקציבים מאוד מאוד נמוכים מלכתחילה, איך ארגון שחי על כאלה תקציבים נמוכים אמור להתקיים - - - לא, סליחה, אני צריכה את תשומת לבך, אורי.

<אורי שיינין: סליחה, מה?

סתיו שפיר: איך ארגון של חינוך לא פורמלי, שגם ככה מתקיים על תקציבים מאוד נמוכים, יכול לתכנן את התקציב שלו?

סתיו שפיר: אני לא מדברת על משרד ממשלתי, אלא ארגון, תנועה, איך הם יכולים לתכנן את התקציבים שלהם אם כל השנה זה לא עובר?

<אורי שיינין: אולי ניתן פה את הבמה לגורמי המקצוע במשרד החינוך שיענו על השאלה של מה היו הדילמות איך להקצות את ה-130 מיליון שקל, כי זה - - - בוא נגיד, אם תחבורה, זה גם מורכב, אבל יחסית זה יותר פשוט, אתה אומר אני שם אוטובוס פה, שם אוטובוס שם, בחינוך בלתי פורמלי זה קצת יותר מורכב, אולי אני אפנה להם את הבמה, שהם יסבירו.

<יובל בנימין: שלום לכולם, יובל בנימין, סגן מנהל מינהל חברה ונוער ואמון על תקציב החינוך הבלתי פורמלי.

<יובל בנימין: תקנה תקציבית 46/04/17, כעת חיה אפס שקלים בתקנה הזו נכון להיום.

עיסאווי פריג': אפס שקלים?

<יובל בנימין: אפס שקלים, נכון להיום, טרם התקציב, הועבר לתקנה הייעודית הזאת.

<יובל בנימין: ואולם יש לנו תכנית על כ-130 מיליון שקלים, מתוך זה 70 מיליון שקל מול ועד ראשי הרשויות בקול קורא שיצא וכאמור, כרגע בתקנה שנמצאת באפס.

עיסאווי פריג': לאט לאט, אנחנו באים לעזור לך.

מסעוד גנאים: אנחנו רואים שאתה שש לקרב, אבל לאט לאט, תן לנו להבין.

<יובל בנימין: לא, אנחנו בקרב ביחד.

<יובל בנימין: אני אומר, אנחנו מדברים בעצם רגעים אלה כשבתקנה הייעודית, סתיו, שמדובר עליה, תכנית אתגרים, חינוך בלתי פורמלי, לפרוטוקול, 46/04/17, היא מתוקצבת באפס.

<יובל בנימין: רואים את התנועות לכאורה באוצר-נט, איפה אורי?

עיסאווי פריג': אפס.

<יובל בנימין: וצריך לדאוג לטפל - - -

עיסאווי פריג': למה הקול קורא אם כך יצא?

<יובל בנימין: הקול קורא יצא לדרך בהסתמך על זה שהגורמים הרלוונטיים יאשרו את זה עד סוף השנה כדי שנוכל לצאת עם הבשורה שבעצם לשמה יצאנו עם הקול קורא בהיקף של 70 מיליון שקל.

<יובל בנימין: גם פה, סתיו, לידיעה, תכנית העבודה נבנתה במקור, תכנית שגובשה יחד עם ראשי הרשויות, בהתחלה זה היה סבסוד חוגים, במפגש עם ראשי הרשויות התכנית שונתה, אנחנו בשלב של אישור תקציבי סופי של הנושא הזה, ולאחר האישור התקציבי נוכל להוציא - - -

עיסאווי פריג': מה עם ה-60 מיליון להשלמת ה-130?

<יובל בנימין: יש על זה תכנית.

עיסאווי פריג': אבל זה ב-2016?

עיסאווי פריג': מה איתם?

<יובל בנימין: אני תלוי בכם.

<יובל בנימין: אם תדאגו לי שהתקציב אכן יגיע, מבחינתנו התכנית קיימת.

סתיו שפיר: מה זאת אומרת?

<יובל בנימין: זה אומר שמבחינתנו - - -

סתיו שפיר: חבר'ה, סליחה, לי יש את כל הסבלנות שבעולם להקשיב לכול, אבל תנו לאנשים לדבר.

<יובל בנימין: אני משלים את המידע.

<יובל בנימין: התחלתי עם תקצוב מוניציפלי של 70 מיליון שקל בתקנה הזאת.

<יובל בנימין: ה-60 מיליון שקל הנוספים מתייחסים לכ-35 מיליון שקלים לפעילות - - -

סתיו שפיר: התקנה הזאת לא מסומנת בתקציב.

<יובל בנימין: בספר התקציב את יכולה לראות אותה באפס.

<יובל בנימין: מבחינת ספר התקציב אפשר לזהות את התקנה הזאת באפס, זאת אומרת פתחנו אותה מתוך כוונה שאכן אגף התקציבים ישים את הכסף בהמשך הדרך ואנחנו בעצם מחכים לאישור סופי של התקציב שבגינו נבנתה תכנית על 130 מיליון.

סתיו שפיר: רקע, כמה גופים נתמכים בתקנה הזו?

<יובל בנימין: אחת, מבחינת התקצוב המוניציפלי, אם אני לא טועה, כ-74 רשויות מקומיות הגישה בקשה לקול קורא שמסתכם ב-70 מיליון שקל.

מסעוד גנאים: אז מה, זה קול קורא על אפס?

עיסאווי פריג': אפס, בינתיים.

<יובל בנימין: הקול קורא מסתמך על כסף, אבל כדי שנוכל לממש את הקול קורא מבחינתנו אנחנו בתהליך סופי של - - -

סתיו שפיר: אני לא שומעת.

עיסאווי פריג': לגבי ה-60 מיליון אני רוצה לשמוע.

סתיו שפיר: אני אגיד לכם גם יותר מזה, חשוב לי מאוד שהדברים שלו יהיו לפרוטוקול כדי שנעקוב אחריהם וכשמתפרצים זה לא בפרוטוקול.

סתיו שפיר: למרות שיש לנו פרוטוקוליסט מוכשר מאוד, אין לו שום יכולת לכתוב ארבעה דברים במקביל.

<תמי וייצמן: חשוב לציין שאנחנו מחכים כבר חודשיים לאישור הפנייה התקציבית, עד היום עוד לא קיבלנו כסף.

סתיו שפיר: שם, בבקשה, ותפקיד.

<תמי וייצמן: תמי וייצמן מהמינהל לכלכלה ותקציבי, משרד החינוך.

סתיו שפיר: כלומר ה-72 רשויות שאמורות לקבל תמיכה לחינוך הלא פורמלי, דרך התקנה הזו, עד היום לא קיבלו את התמיכה.

סתיו שפיר: האם אתם יודעים אם עשו פעילות של חינוך לא פורמלי ב-2016 ואיך הם עשו אותה בלי התמיכה שהובטחה?

<תמי וייצמן: הם לא עשו את הפעילות.

<קריאה: לא, הם עושים, אבל לא על תקציב משרד החינוך.

עיסאווי פריג': יובל, תשלים את ה-60 מיליון, אני עצרתי אותך באמצע.

<עלי הייכל: לשיפוצים, והיתר למינהל חברה ונוער, לחוגים ודברים כאלה.

עיסאווי פריג': לא הבנתי.

עיסאווי פריג': יש לנו 130 מיליון, אמרת 70 לקול קורא עם תקנה אפס - - -

סתיו שפיר: ב-2016 אתם אמנם לא פרסמתם במשרד האוצר את התקנות ל-17', אבל תקנות 16' כן פורסמו ואין את התקנה הזאת בתקנות 16'.

סתיו שפיר: גם אם היא מתוקצבת באפס היא לא נמצאת בכלל בתקציב.

סתיו שפיר: אז לאיפה תעבירו את הכסף אם תעבירו אם תקבלו את ההעברה התקציבית?

<תמי וייצמן: אנחנו פתחנו תקנה וזה אמור להיכנס.

סתיו שפיר: פתחתם תקנה ל-16'.

<תמי וייצמן: ל-16', כן.

סתיו שפיר: ואתם אמורים לקבל את ההעברה התקציבית עכשיו, שזה שבוע לפני סוף השנה.

<תמי וייצמן: מחוסר ברירה.

סתיו שפיר: ואז הרשויות שהיו אמורות להשתמש בתקציב למעשה לא יוכלו להשתמש בתקציב 2016.

<תמי וייצמן: נכון, לכן אנחנו נרשום התחייבויות.

<תמי וייצמן: זאת הברירה שנותרה לנו, כדי לשמור את הכסף, כדי שהם יוכלו לפחות בשנה הבאה לקבל אותו.

סתיו שפיר: לא, זה לא לשמור, זה אומר שבשנה הבאה הם צריכים לקבל תקציב כפול, לא את התקציב רק של 16'.

<תמי וייצמן: נכון.

<תמי וייצמן: רק שאני מקווה שאת העודפים אנחנו לא נקבל כמו השנה, את העודפים של שנה קודמת אנחנו קיבלנו אותם רק בסוף אוקטובר.

סתיו שפיר: רק להבין, אז נוצר פה מצב כזה, תקני אותי אם אני טועה, תמי, יש תקנה, היא מתוקצבת באפס, היא לא נמצאת בתוך הפירוט של התקנות, גם אי אפשר לעקוב אחריה, 72 רשויות אמורות להשתמש בכסף של התקנה, לא מעט כסף, ב-2016 הם לא קיבלו את הכסף שלהם, אז הם לא יכלו להשתמש בתקציב הזה, אתם בעצם מגלגלים אותו לשנה הבאה, אבל גם ב-2017 לא תקצבתם אותו בבסיס.

<תמי וייצמן: לא בגללנו, כי אנחנו לא מקבלים את זה מהאוצר.

<תמי וייצמן: אם היינו מקבלים מהאוצר - - - אני פתחתי בשנת 15' כבר תקנה תקציבית לאתגרים, אפס נכנס בה.

<תמי וייצמן: זה לא דברים שקשורים בנו.

סתיו שפיר: כלומר, תמי, האוצר לא תקצב את זה בבסיס התקציב.

<תמי וייצמן: נכון.

סתיו שפיר: וגם לא ל-2017.

<תמי וייצמן: ב-2017 אני לא יודעת, אבל אני מניחה שגם לא, כי אני לא יודעת מזה.

<תמי וייצמן: אם הייתי מקבלת את זה הייתי מתקצבת את זה.

<אורי שיינין: אני אסביר.

סתיו שפיר: אתם צריכים להיות בתשומת לב לדבר שנאמר פה עכשיו.

סתיו שפיר: הסיפור שקרה פה עכשיו מראה את הכשל הגדול בתכנון תקציבי במדינה, כי אם הגופים שאמורים לקבל תמיכה, שזה גופים שהתקציב שלהם הוא ממילא נמוך, לא יכולים לקבל את התמיכה לאורך השנה, למעשה הם נאלצים לחכות לשנה הבאה, אבל אז כבר מגלגלים להם את העודפים של התמיכה מהשנה הקודמת, לא מוסיפים להם תקציב, והם כל שנה נגררים לתוספות התקציביות האלה בלי שזה מתוקצב להם בבסיס.

סתיו שפיר: למעשה אין להם כסף זמין כדי להשתמש בתמיכה הזאת, ואז עודפים מתגלגלים משנה לשנה בלי שהכסף באמת עובר למטרות שלהן הוא נועד.

סתיו שפיר: זה הסיפור שקורה פה.

<אורי שיינין: אז אני אסביר.

סתיו שפיר: עכשיו אני גם איידע אתכם שהדבר הזה מנוגד לחוק יסוד: משק המדינה.

סתיו שפיר: תכנון תקציבי לפי חוק יסוד: משק המדינה סעיף 3, אתם אמורים להכניס תכנון תקציבי, כל תקציב מתוכנן חייב להיכנס לבסיס תקציב המדינה, זה החוק.

סתיו שפיר: יש לי בג"צ על הדבר הזה כבר שלוש שנים.

סתיו שפיר: איך יכול להיות שאתם לא עומדים בחוק ומייצרים כזו מערכת תקצוב, תסלחו לי, אבל דפוקה, שאי אפשר להשתמש בה?

סתיו שפיר: יש כסף, אנשים משלמים מסים, כסף מגיע לקופת המדינה, ואז אי אפשר להשתמש בו למטרות שלהם הוא יועד.

<אורי שיינין: קודם כל בואו נשים רגע את הדברים בפרופורציות שלהם.

<אורי שיינין: 130 מיליון יהיה ב-16', יהיה 130 מיליון שקל נוספים -17' ויהיו 130 מיליון שקל נוספים ב-18'.

<אורי שיינין: שאלת העודפים היא שאלה נפרדת, נשים אותה רגע בצד.

<אורי שיינין: עכשיו, לגבי החינוך הבלתי פורמלי, זו סוגיה שהייתה מורכבת, למה?

<אורי שיינין: כי ועד ראשי הרשויות הערביות רצה צורה אחת, משרד החינוך והלשכה המשפטית ומשרד המשפטים לא כל כך ניאותו בהתחלה והגיעו בסופו של דבר לפשרה.

<אורי שיינין: אני לא אלאה אתכם פה בפרטים, אתם יכולים לשאול את משרד החינוך על הפרטים, זה פחות ליבת העיסוק שלי.

<אורי שיינין: הפשרה הושגה באוקטובר.

<אורי שיינין: עם השגת הפשרה הוגשה פנייה תקציבית לוועדת הכספים, הכי מהר שאפשר.

<אורי שיינין: מטבע הדברים בוועדת כספים בתקופת תקציב היה, אני לא סנגור שלהם, אבל אני מעריך שהם הכניסו פניות, אבל הפנייה הזאת נדחקה.

סתיו שפיר: לא, פניות שהיו להם דחופות עברו יפה.

<אורי שיינין: אמרתי, אני לא אהיה סנגור שלהם.

<אורי שיינין: איפה אנחנו עומדים - - -

<ג'עפר פרח: אתם יכול עכשיו לתת את מספר הפנייה התקציבית ואתם יכולים לעזור בלהעביר אותה?

<ג'עפר פרח: זה מה שאתה צריך?

<אורי שיינין: אני אשמח, לכן אמרתי בתחילת הדברים שהדבר שאני הכי מברך עליו - - -

סתיו שפיר: לא, אני רוצה שזה ייכנס לבסיס.

סתיו שפיר: אני רוצה להבין איך ה-130 מיליון לא מתוקצבים בבסיס בשנים 17'-18'?

<אורי שיינין: מכיוון שהדבר הזה, כמו שאמרתי, נסגר באוקטובר והתקציב גובש כבר באוגוסט, לא באוקטובר.

<אורי שיינין: אתה צריך להגיש תקציב על בסיס מה שאתה יודע, אתה לא יכול להגיש תקציב על בסיס השערות.

<אורי שיינין: אתה עושה הערכות, באוגוסט הנושא לא היה סגור.

<קריאה: לא - - -

סתיו שפיר: שקט, בבקשה.

<אורי שיינין: אני לא יכול לתקצב - - -

סתיו שפיר: אורי, זה לא נכון.

סתיו שפיר: אתם מתקצבים המון דברים שאתם לא יודעים בדיוק איך הם הולכים לצאת.

סתיו שפיר: זה לא נכון, תכנון תקציבי זה להכניס דברים בבסיס התקציב.

<אורי שיינין: בבסיס התקציב יהיה 130 מיליון שקל, הם לא יבואו מהרזרבה הכללית.

סתיו שפיר: מאיפה הם באים?

<אורי שיינין: אני לא יודע באיזה תקנה בדיוק הם נמצאים - - -

סתיו שפיר: למה אתם שמים אותה בתקנה אחרת אם אתם יודעים שאחר כך זה מחייב העברה תקציבית למשהו שתכננתם מראש שהוא אמור להיות?

<אורי שיינין: אם לצורך העניין זה לא יגיע לשם, אם לצורך העניין לא הייתה נפתרת הסוגיה הזאת והיו אומרים, 'אתם יודעים מה?

<אורי שיינין: לא עושים חינוך בלתי פורמלי', מתקנים את החלטת הממשלה, עושים משהו אחר עם הכסף הזה.

סתיו שפיר: זו החלטה ישנה.

עאידה תומא סלימאן: אתם לא יודעים אז לבקש העברה מתקנה לתקנה.

<אורי שיינין: אני יודע, אבל אני בסטטוס בבניית התקציב עדיין לא - - -

עאידה תומא סלימאן: מה זאת אומרת?

<אורי שיינין: חברים, בואו נתחיל מהתחלה, שהיא גם הסוף.

<אורי שיינין: 130 מיליון שקל יהיו, היו ב-16', יהיו ב-17' ויהיו ב-18'.

<אורי שיינין: בניית תקציב, צריך לעשות אותה, היא טכנית, היא לא משהו שיש פה - - -

סתיו שפיר: היא לא טכנית.

<אורי שיינין: ברור שהיא לא טכנית, אבל ההיבט הזה הוא משהו טכני, צריך לעשות אותו יותר ממה שהוא.

סתיו שפיר: היא לא טכנית.

סתיו שפיר: אורי, מה שקורה פה, המצב שקורה פה זה שאנשים שאמורים להשתמש בכסף הזה לא יכולים להשתמש בו כי הם לא מקבלים אותו.

<אורי שיינין: אבל לא בגלל הבנייה התקציבית.

סתיו שפיר: בטח שכן בגלל בנייה תקציבית.

סתיו שפיר: תראה מה אומרים לך פה, שמעת את נציגי משרד החינוך?

<אורי שיינין: הבנייה התקציבית עיכבה את כל התהליך הזה בעוד חודש.

סתיו שפיר: לא, זה לא הבנייה התקציבית.

<אורי שיינין: זה הכול.

<אורי שיינין: היית בונה את זה בסעיף התקציבי - - - -

סתיו שפיר: מה שעיכב את התהליך זה זה שזה לא בבסיס.

<אורי שיינין: היית בונה את זה בסעיף התקציבי, היית בונה את זה בחוסר אחריות בעיניי.

<אורי שיינין: גם אם היית בונה את זה, בחוסר אחריות בעיניי, בבסיס התקציב, הבנייה התקציבית הייתה - - - הסיפור הזה היה בערך חודש, בסוף אוקטובר היית מוציא את הכסף במקום באמצע דצמבר.

<אורי שיינין: זה הכול, חודש וחצי.

סתיו שפיר: לא, אם היית שם את זה בבסיס - - -

<אורי שיינין: לא, הבעיה לא הייתה בסיס התקציב או לא בסיס התקציב - - -

סתיו שפיר: אורי, אתה מבין שעם הלוגיקה שאתה משתמש בה אפשר להגיד שאסור לתקצב שום דבר בבסיס התקציב.

<אורי שיינין: לא אמרתי שום דבר.

סתיו שפיר: כי שום דבר הוא לא קבוע ולא ידוע מראש, לך תדע מה תהיה מחר.

סתיו שפיר: אל תתקצב בבסיס כלום, הכול בהעברות.

<אורי שיינין: הצד השני של הדבר הזה, שאתה מתקצב כל דבר ואתה מגיע לשיעורי עודפים מטורפים.

<אורי שיינין: חברת הכנסת שפיר, את נושאת הדגל בנושא הזה.

<אורי שיינין: השאלה היא בסוף האם יהיה חינוך בלתי פורמלי?

<אורי שיינין: יהיה.

עאידה תומא סלימאן: השאלה איך הוצא קול קורא כשיש בו תנאים של שימוש בכסף הזה כשאתה אומר שעוד לא סוכם איך הולכים להשתמש בכסף ומה התנאים שמשתמשים.

עאידה תומא סלימאן: איך יצא קול קורא, עם תנאים ברורים, עם בקשות איך לגשת לתקציב הזה כשאתם אומרים, קודם כל אין כסף, דבר שני, עוכב אישור הכסף כי לא הוחלט בינתיים, לא סוכם עם הרשויות המקומיות איך ישתמשו.

<אורי שיינין: אני אסביר שוב.

עאידה תומא סלימאן: איך זה יכול להיות?

<אורי שיינין: באוקטובר, אמצע אוקטובר למיטב זיכרוני, הוכרע מה עושים עם הכסף הזה.

<אורי שיינין: מהרגע הזה אתה יצאת לדרך, יצאו פה לנוהל של קול קורא ש - - -

עאידה תומא סלימאן: מתי הוצאתם את הקול קורא?

<קריאה: לפני שלושה שבועות.

<יובל בנימין: לפני חודש ימים הוא יצא.

<אורי שיינין: עכשיו אנחנו מדברים, אם הפנייה התקציבית גם הייתה מאושרת לפני שבוע-שבועיים, כנראה לא היינו - - -

סתיו שפיר: אורי, אני רוצה לשתף אותך במשהו מתוך הפנייה התקציבית שאתם רוצים לאשר אותה.

סתיו שפיר: אני קוראת לכם את הפנייה, 'יישום החלטת ממשלה 922, פעילות המשרד' וכו' וכו', 'מטרת התכנית המתוקצבת בפנייה זו היא קידום הפעילות הבלתי פורמלית במגזר הערבי'.

סתיו שפיר: מסבירים פה שההחלטה התקבלה לאחר בניית התקציב ב-2016, זה כמובן תשובה שאני לא מקבלת מאחר שההחלטה התקבלה בדצמבר 2015, אבל נניח את זה רגע כאן, אני ממשיכה לצטט 'ועל כן לא תוקצבה בבסיס התקציב, הוחלט לעשות התאמות' וכו' וכו'.

סתיו שפיר: סעיף ב', 'יישום החלטת ממשלה 1652, שעניינה תכנית סיוע מיוחדת לקרית ארבע וליישוב היהודי בחברון, החלטת הממשלה התקבלה לאחר בניית התקציב' וכו' וכו'.

סתיו שפיר: כלומר אתם דחפתם לפנייה תקציבית אחת את היישום של ההחלטה על החינוך הלא פורמלי, במגזר הערבי, יחד עם החלטה למען היישוב היהודי בחברון.

סתיו שפיר: כריכה של שני דברים שאין ביניהם כל קשר ואפשר אף לומר שיש פה נושא שמאוד שנוי במחלוקת, גם בכנסת, ואתם דחפתם את זה בכריכה אחת.

סתיו שפיר: אז יכול להיות שמי שתוהים איך התקציב עדיין לא הועבר, מעבר לזה שגם בנוהל של ועדת כספים אסור לכרוך שני דברים ביחד, אבל דחפתם את זה ביחד, ולזה אני מתכוונת כשאני אומרת דילים פוליטיים.

סתיו שפיר: כשאם לא מתקצבים בבסיס, כפי שמחייב אתכם החוק, אתם אומרים שכל כתקציב כזה אחר כך כרוך בדיל.

סתיו שפיר: מה זה?

סתיו שפיר: אחר כך אתם מתפלאים שוועדת כספים לא אישרה.

עיסאווי פריג': הם לא יאשרו את זה.

עאידה תומא סלימאן: אני יודעת, זו גם לא פעם ראשונה.

סתיו שפיר: תסביר לי את ההיגיון בחיבור הלא נדרש הזה.

עיסאווי פריג': לחץ פוליטי?

<אורי שיינין: קודם כל אני לא רכז של תחום החינוך, אני רכז של תחום תעסוקה, אז אני לא יודע לענות לכם למה יש בפנייה הזו את המרכיבים האלה.

<אורי שיינין: מהיכרותי עם פניות חינוך הן לרוב פניות מורכבות שכוללות הרבה מאוד נושאים.

<אורי שיינין: אני חושב שמסדר היום של ועדת כספים כל פנייה מצריכה הצבעה - - -

סתיו שפיר: לא, זה לא כל פנייה.

סתיו שפיר: אתם החלטתם שחברי הכנסת יהיו חייבים להצביע על שתי הפניות האלה, שאנחנו יודעים היטב כמה הן לא קשורות אחת בשנייה, ביחד.

<אורי שיינין: אמרתי לך שאני לא יודע.

סתיו שפיר: זה מצב שאף אחת מהן כרגע לא עוברת והכול תקוע, והסיבה שהדבר הזה קורה זה כי לא תקצבתם בבסיס.

סתיו שפיר: הדבר שבאמת מרתיח פה, אורי, זה שאתם כבר יודעים את הבעיה שעשיתם ב-2016.

סתיו שפיר: עכשיו עובר תקציב ל-17', 18' ו-19', למה לא שמתם את זה בבסיס למען השם?

עיסאווי פריג': למה שישימו?

עיסאווי פריג': שנמשיך לרדוף אחריהם.

<אורי שיינין: התקציב נגמר באוגוסט, אנחנו הגענו להסכמות באמצע אוקטובר.

סתיו שפיר: אתם עדכנתם את התקציב אתמול בתשע וחצי בבוקר.

סתיו שפיר: מאז אוקטובר עד אתמול בתשע וחצי בבוקר יכולתם יפה מאוד להכניס דברים לבסיס התקציב.

סתיו שפיר: כמו שידעתם את החלטת הממשלה על קיצוץ תקציבי, ידעתם להכניס עכשיו, לעדכן בבסיס.

<אורי שיינין: זו בדיוק הדוגמה, היא הנותנת, ההחלטה שאת מדברת עליה לא מעודכנת בבסיס התקציב.

<יובל בנימין: אני באמצע סקירה.

סתיו שפיר: לא, זה נושא מספיק חשוב.

סתיו שפיר: אתם במשרד החינוך צריכים להודות שאנחנו בסיפור של להכניס בבסיס.

עיסאווי פריג': יש הרבה נושאים שצריך לדבר עליהם.

<אורי שיינין: יושבת ראש הוועדה, הדוגמה שהבאת היא בדיוק ההוכחה - - -

סתיו שפיר: לא, אני חייבת תשובה על הדבר הזה.

סתיו שפיר: עדכנתם את התקציב אתמול בפעם האחרונה, לפני שהוא אושר בוועדת הכספים.

סתיו שפיר: אוקטובר היה לפני חודשיים, מאז אוקטובר ועד אתמול, אחרי שאנחנו יודעים ומכירים את מה שקורה פה עכשיו, למה לא הכנסתם את זה בבסיס התקציב ב-17', 18' ו-19'?

<אורי שיינין: אני אומר שוב, אני מרגיש שאנחנו פה בשיח שבעיניי הוא שיח שהוא לא סביר ביחס ל - - -

סתיו שפיר: אני אחליט מה סביר ומה לא סביר פה.

סתיו שפיר: למה לא הכנסתם בבסיס?

<אורי שיינין: בסוף ה-130 מיליון האלה ייצאו ב-17' והם ייצאו ב-18' ו - - -

עיסאווי פריג': לא, אדוני, בבסיס התקציב אני לא אצטרך לקיים דיון כזה.

<אורי שיינין: שאלת בסיס התקציב לא הייתה מעכבת או מועילה, אנחנו מדברים על פערים של שבוע-שבועיים.

<יובל בנימין: ממש לא, אורי.

<יובל בנימין: אנחנו יש לנו תכנית על 130 מיליון שקלים שמחכה לכסף.

<אורי שיינין: נכון, ומתי אתם מוכנים - - -

<יובל בנימין: ואחת מהזירות זו הזירה המוניציפלית ועוד 35 מיליון שקל חידוש מבנים במתחם החינוכי - - -

<אורי שיינין: ומתי הייתם מוכנים לבצע את זה?

<יובל בנימין: זו שאלה קריטית כדי - - -

עאידה תומא סלימאן: הם היו מוכנים ב-2016.

<יובל בנימין: גם עם לוחות זמנים של חודש אוקטובר המצב כבר עדיף - - -

<ג'עפר פרח: - - - 550 מיליון שקל לשנת 2016, לא הייתה שאלה כזו, כל היהודים, החינוך הלא פורמלי אצל היהודים, קיבלו את הכסף עד הגרוש האחרון, נכון?

<אורי שיינין: לא - - -

<ג'עפר פרח: מה זה לא?

<ג'עפר פרח: למה כשמדובר בילד ערבי, ה-130 מיליון שקל, אתה מתמזמז עליהם.

<ג'עפר פרח: למה?

<אורי שיינין: אל"ף, אני מבקש בכל לשון - - -

<ג'עפר פרח: מה אתה מבקש?

<ג'עפר פרח: הוצאתם את הכסף לחינוך הלא פורמלי ליהודים?

<אורי שיינין: אני מגיע לפה לוועדה לא בשביל - - - אני לא חושב שידינו פה לא נקיות, בכל הכבוד.

<אורי שיינין: לשאלה העקרונית, ופה הבאת את הדוגמה של הפלאט, זו דוגמה מצוינת בעיניי, כי זה פלאט של 1.250 מיליארד, אם אני זוכר את הסכום המדויק, שבא ומפחית מבסיס התקציב והוא לא בא לידי ביטוי בתקציב המדינה שיאושר עוד יומיים, רק בתחילת ינואר יעשו הפחתה של הנושא הזה.

<אורי שיינין: זאת אומרת תהיה פנייה תקציבית לעגן את הפלאט הזה.

<אורי שיינין: אני לא משווה בין שני הדברים, אבל דווקא הדוגמה שהבאת היא בדיוק אותו דבר.

סתיו שפיר: אני רוצה לשמוע את התגובה של משרד החינוך לזה ואנחנו נעבור לנושא הבא.

<יובל בנימין: אני רוצה לומר, אחת מהזירות, למשל, זה תיקון תקנות תמיכה.

<יובל בנימין: עד עכשיו דיברנו על זירה מוניציפלית, כדי לתעדף אוכלוסיות מיוחדות בתקנה של תנועות נוער וארגוני נוער, כבר קידמנו מול משרד המשפטים ל-2017 תיקון תקנת תמיכה, אבל אם לא תהיה מחויבות של כל הגורמים הרלוונטיים שהתקציב אכן יהיה קיים אנחנו בעצם רצים קדימה מבלי שהמשאב עומד בצדו.

<יובל בנימין: הבאתי את זה כדוגמה, כי מעבר ל-70 מיליון שקל יש לנו תכניות של חידוש מבנים בהיקף של כ-35 מיליון שקלים - - -

<תמי וייצמן: שגם לא נכנס, שזה נמצא באותה פנייה.

<יובל בנימין: שהם חלק מאותם 130 מיליון שקלים שבאותה פנייה שלא מתוקצבת.

<יובל בנימין: עשינו תיקון לחוק הנוער, ושר החינוך חתם על תיקון הנלווה לחוק שמתעדף את למ"ס 1 עד 3, שכלול בדבר הזה, עם עוד 2 מיליון שקלים.

<יובל בנימין: בעצם יש פה סל של 130 מיליון שקלים - - -

<תמי וייצמן: קייטנות.

<יובל בנימין: קייטנות קיץ, תוקצב כרגע מתוך ה-130 מיליון שקלים, בוצע 6 מיליון שקלים.

<יובל בנימין: זה בעצם כרגע מימנו ממקורות עצמיים, עד שהתקצוב של הנושא ייצא לפועל.

<יובל בנימין: זו תמונת המצב נכון לעצם רגעים אלה.

מסעוד גנאים: בקשר ל-130 מיליון, עכשיו ידענו שעד עכשיו זה אפס, בקשר ל-55 מיליון, עניין של קידום תכנית לשיפור הוראה - - -

<תמי וייצמן: זה מתבצע.

מסעוד גנאים: בוועדת חינוך הציגו את זה שזה העצמת המורה, איכות ההוראה ואיכות המורים.

מסעוד גנאים: זה אותו דבר גם?

<תמי וייצמן: לא, זה הכסף הגיע, אמנם הגיע מאוחר, הגיע בערך באוקטובר, אבל לקחנו את זה על עצמנו וביצענו את זה במהלך השנה.

<תמי וייצמן: חבל, היה פה הסמנכ"ל, רצה לתת על זה סקירה, הוא נאלץ ללכת.

<תמי וייצמן: אייל רם, הוא ביקש להיות פה ראשון, הוא ניגש למזכירה, הוא היה חייב ללכת לוועדה אחרת.

סתיו שפיר: בכל מקרה ישיבות ועדה, בטח בנושא כזה, הן ממושכות, אי אפשר לבוא לפה לרבע שעה.

סתיו שפיר: אנחנו מנסים להעמיק בדברים.

סתיו שפיר: תמסרי לו שנשמח לשמוע את עמדתו.

מסעוד גנאים: הכוונה שה-55 מיליון נוצלו?

<תמי וייצמן: הם מבוצעים.

<ג'עפר פרח: הם מבוצעים, לא בוצעו במלואם.

<ג'עפר פרח: איימן, יש מישהו אחר ממשרד החינוך שיכול לתת תשובות?

<ג'עפר פרח: אני לא יודע אם אתה יכול לתת את התשובה, או מישהו ממשרד החינוך שיכול לתת את התשובה.

<ג'עפר פרח: אני לא מדבר על החינוך, אני רוצה להתקדם, כסף גדול מהתכנית, הפער בין 7.9 מיליארד שקל ל-15 מיליארד שקל, זה כסף קטן, 5.8 מיליארד שקל, שינוי מנגנוני תקצוב בנושא של חינוך דיפרנציאלי.

<ג'עפר פרח: בנושא של תקצוב פר שעות, יש 30% פחות או יותר שאוכלים על ילד ערבי פר שעה.

<ג'עפר פרח: משרד האוצר אמר שהכסף הזה, צריך לתת אותו, כל שנה כמעט מיליארד ו-200 מיליון שקל, האם משרד החינוך התחיל לבצע את זה?

<ג'עפר פרח: האם הביצוע קיים?

<ג'עפר פרח: זה פער גדול.

<ג'עפר פרח: אם אנחנו מדברים על 5.8 מיליארד שקל, איימן, כל הזמן חברי כנסת אומרים בין 7 ל-9, כל 100 מיליון שקל הם חשובים, אז הפער הזה הוא פער גדול בתכנית אצלך.

<ג'עפר פרח: אני מבין שמישהו החליט שזה לא שייך לתכנית, מה קורה עם הביצוע של שעות דיפרנציאליות שיאפשר באמת, האם 1.2 מיליארד שקל עוברים כל שנה לשעות חינוך דיפרנציאלי, ואם לא, כמה עובר?

<שפיע אלג'מאל: אני מפקח באגף חינוך לערבים במשרד החינוך.

<שפיע אלג'מאל: אני אתייחס להישגים לימודיים, אני אדבר על איכות ההוראה וחיזוק דמות המורה, אני אדבר על הישגים, אני אדבר על התמחות וכניסה להוראה ועל הפיתוח המקצועי ואני אתחיל בהישגים הלימודיים.

<ג'עפר פרח: שפיע, זו לא הייתה השאלה, סליחה.

<ג'עפר פרח: השאלה היא ברורה, פר שעה הילד הערבי מקבל פחות, משרד האוצר אמר שאתם צריכים לתקצב בצורה אחרת.

<ג'עפר פרח: כל מה שאתה מספר לנו אלה דברים שלא קשורים לפר שעה.

<ג'עפר פרח: ראינו את החלטת הממשלה, היא מדברת על סטטיסטיקה, אין בה כסף.

<ג'עפר פרח: יש פה כסף או אין?

<ג'עפר פרח: אם אין, תגיד 'אני לא יודע' וזהו.

<שפיע אלג'מאל: אל"ף, אני בא ממשרד החינוך, בואו לא לצעוק, נדבר בלי צעקות.

סתיו שפיר: זה אני מסכימה, תודה.

<שפיע אלג'מאל: אני אתחיל מעברית על הרצף, שזו תכנית מיושמת מגן עד י"ב, חיזוק שליטת התלמידים הערבים בשפה העברית הטהורה, טיפוח שפת האם בערבית, הכול מתבטא בשעות, ג'עפר, שזה טיפוח השפה הערבית התקנית וזה מבוצע.

<שפיע אלג'מאל: מתמטיקה 5 יחידות לימוד - - -

עבדאללה אבו מערוף: בשביל זה צריך תקציבים?

<שפיע אלג'מאל: זה שעות, מה זה תקציבים?

<שפיע אלג'מאל: שעות זה תקציבים.

<שפיע אלג'מאל: ש"ש זה תקציבים.

<שפיע אלג'מאל: זכאות לבגרות ואיכות תעודת הבגרות מ-י' עד י"ב, שזה בתגבורים לימודיים, זה מבוצע.

<שפיע אלג'מאל: לגבי התקצוב הדיפרנציאלי שזה שיפור הישגי התלמידים גם במבחני המיצ"ב וגם במבחנים הבינלאומיים, מהיסודי עד חטיבות ביניים, תגבור במקצועות הליבה ואיכות הייעוץ החינוכי, זה בתהליך.

<שפיע אלג'מאל: תוספת של 52,000 שעות יסודי וחט"ב בסוף התהליך.

<שפיע אלג'מאל: תכנית מרום - - -

סתיו שפיר: מה זה בסוף התהליך?

סתיו שפיר: זה אומר שב-16' זה כבר תוקצב?

<שפיע אלג'מאל: תוקצב.

<תמי וייצמן: תוקצב ב-16', זה חמש שנים וזה כל פעם עולה.

<שפיע אלג'מאל: זו תכנית אתגרים של חמש שנים.

סתיו שפיר: באיזה סכום?

<שפיע אלג'מאל: יש לי את השעות.

<תמי וייצמן: תגיד את הכמות של השעות של 16'.

<שפיע אלג'מאל: בינתיים תוספת של 52,000 שעות, וזה בתהליך.

<שפיע אלג'מאל: תכנית מרום, שזה שיפור הישגים במקצועות הליבה, אם זה בליווי ארגוני, הדרכה פדגוגית בשני מסלולים, ליווי מוגבר לחמש שנים וליווי של שלוש שנים.

<שפיע אלג'מאל: השנה הסתיימה שנת פיילוט ואנחנו בהבניה של מענים ייחודיים גם למגזר הערבי וגם למגזר הבדואי, ישנם 39 בבתי ספר בדואים ו-108 בבתי הספר הערביים.

<שפיע אלג'מאל: זה לגבי ההישגים הלימודיים.

<שפיע אלג'מאל: ברשותכם, לגבי איכות ההוראה וחיזוק דמות המורה.

<שפיע אלג'מאל: מדובר על העלאת איכות המתקבלים, פיתוח והכנה להכשרה, השליטה הלשונית בשפה הערבית לסטודנטים ואקדמאים.

<שפיע אלג'מאל: מבחינת הסטטוס, העלאת איכות המתקבלים, למשל, אני אתן דוגמה, אם מדברים על סטודנטים ואקדמאים, אבני הדרך זה מבחן כניסה בשפה הערבית, שזה מבוצע כבר שלוש שנים.

מסעוד גנאים: שפיע, שאלה.

מסעוד גנאים: אתה עכשיו מדבר על התכניות שיש למשרד החינוך בכל העניינים שהזכרת.

<שפיע אלג'מאל: כן.

מסעוד גנאים: זה קשור בתקציבים ב-922?

<שפיע אלג'מאל: כן, זו תכנית אתגרים.

מסעוד גנאים: זה קשור?

<תמי וייצמן: לא.

מסעוד גנאים: משום שהדיון פה - - -

<שפיע אלג'מאל: זה במסגרת התקצוב הדיפרנציאלי של העלאת רמת ההישגים.

עבדאללה אבו מערוף: מה זה קשור בכלל ל-922?

עבדאללה אבו מערוף: אנחנו מדברים על תכניות - - -

סתיו שפיר: רגע, רגע.

עבדאללה אבו מערוף: מה אתם מורחים?

עבדאללה אבו מערוף: עם כל הכבוד, על מה מדובר?

סתיו שפיר: עבדאללה, רק שנייה.

סתיו שפיר: היא אומרת פה משהו.

עבדאללה אבו מערוף: אנחנו רוצים כסף לקידום החינוך.

עבדאללה אבו מערוף: 5,000 חדרי חינוך אינם.

סתיו שפיר: אני לא אקבל פה התפרצויות כל הזמן, כי אני רוצה להבין את הפרטים.

עבדאללה אבו מערוף: לא, עם כל הכבוד, מה הולך כאן בכלל?

עבדאללה אבו מערוף: איזה סקירה זו?

עבדאללה אבו מערוף: אנחנו צריכים את הסקירה הזו?

סתיו שפיר: סליחה, רגע.

סתיו שפיר: תמי.

<תמי וייצמן: את כל הנושא הזה של ההישגים אנחנו עושים מהתקציב הדיפרנציאלי שקיבלנו - - -

סתיו שפיר: זה לא בתקציב התוספתי ב-922?

<שפיע אלג'מאל: לא.

סתיו שפיר: אוקיי.

<תמי וייצמן: זה מהשעות הדיפרנציאליות.

סתיו שפיר: הבנו.

סתיו שפיר: בתקציב התוספתי, ב-922 היה מדובר על 5.8 מיליארד שקלים, תסבירו לי איך זה מתחלק בתוך תקציב החינוך.

<איימן סייף: בואו נעשה עוד פעם סדר, נחזור לאותה טבלה שהצגתי אותה כאן קודם.

<איימן סייף: 922 זה 9.7 מיליארד שקלים ותקצוב דיפרנציאלי לא כלול בתוך ה-9.7.

<איימן סייף: מעבר לזה, לפי הערכות של משרד האוצר ואגף התקציבים, הרפורמה של התקצוב הדיפרנציאלי אמורה להביא 5.8 מיליארד שקל למגזר הערבי בחמש השנים הקרובות.

<איימן סייף: אנחנו מוסיפים את זה, הרפורמה של הממשלה הולכת בסופו של דבר היא 5.8 לתקצוב הדיפרנציאלי.

סתיו שפיר: אני שואלת על מה שכן בתוך 922.

<איימן סייף: אין.

<איימן סייף: חינוך בלתי פורמלי שבפנים וזה הכול.

סתיו שפיר: חברים, אולי אני שומעת פה נתונים סותרים, תבהירו לי רגע בצורה הכי פשוטה שיש, ב-922, התקציב שהיה, דובר על מיליארדים, קרוב ל-6 מיליארד שקלים שהובטחו, איפה הם נמצאים בתוך תקציב החינוך?

סתיו שפיר: אנחנו שמענו פה על 130 - - -

<תמי וייצמן: 130 מיליון בחינוך הלא פורמלי, 54 מיליון בהכשרת מורים, 2.5 מיליון זה בעברית על הרצף, היתר זה שעות דיפרנציאליות, כשהוא דיבר על ההישגים, שהם לא מהתקציב הזה.

סתיו שפיר: אז איפה ה-6 מיליארד שבתוך התכנית?

<קריאה: לא קיימים.

<ג'עפר פרח: זה לא ב-922.

<ג'עפר פרח: עוד פעם.

סתיו שפיר: כל מה שאת אומרת לי זה 160 מיליון שקל.

<תמי וייצמן: זה מה שקיבלנו.

סתיו שפיר: כל מה שאת אומרת לי זה 160 מיליון שקל בסך הכול.

<ג'עפר פרח: 9.37 פלוס 5.8 תקצוב לחינוך דיפרנציאלי, על זה אנחנו שואלים איפה ה-5.8?

<ג'עפר פרח: איפה זה?

<איימן סייף: אבל זה לא קשור ל-922.

<איימן סייף: עוד פעם אני אומר.

<ג'עפר פרח: יש שתי החלטות ממשלה שמתייחסות לזה.

<ג'עפר פרח: אתה יודע את זה, יש שתי החלטות, בשתיהן אין כסף.

<ג'עפר פרח: אז בוא נגיד שאין להן כסף ונדע שאין להן כסף.

<איימן סייף: על הדיפרנציאלי אתה אומר?

<ג'עפר פרח: כן.

<איימן סייף: זה דיפרנציאלי למשרד החינוך.

<שפיע אלג'מאל: נתתי לך סקירה של אחת, שתיים, שלוש, ארבע, חמש, שש תכניות שאנחנו מיישמים, אלה כבר בוצע, אלה בתהליך - - -

סתיו שפיר: זה תקציב שכבר היה.

סתיו שפיר: זה לא קשור, אין פה תקציב תוספתי.

<שפיע אלג'מאל: 5.8, זה לא 922, אלה תקציבים שלמשך חמש שנים, יש כאלה שמבוצע, יש כאלה שבתהליך ויש כאלה שכבר - - -

סתיו שפיר: שר החינוך נפתלי בנט אמר שהוא מקפיא את התקציב של ה-5.8 מיליארד שקלים שהם חלק מהתכנית הזאת.

סתיו שפיר: זו ההתבטאות שלו בתקשורת.

סתיו שפיר: אנחנו מדברים עכשיו על ה-5.8 מיליארד שקלים.

סתיו שפיר: זה לא מעט כסף, הוא לא יכול פשוט לברוח, זה בסופו של דבר תקציב משמעותי.

סתיו שפיר: עכשיו אתה אומר לי שזה בכלל לא חלק מהתכנית.

<איימן סייף: תקראי את החלטת הממשלה, אני לא ממציא לך - - -

<ג'עפר פרח: איימן, החלטה 1560, ב-19.6, אתם אמרתם שנקבעו יעדים בחינוך בקרב ה - - - לא תוקצבה.

<ג'עפר פרח: המלצות - - - לא תוקצבו.

<איימן סייף: תקשיב, אתה מבלבל.

<ג'עפר פרח: לא מבלבל.

<איימן סייף: אתה מבלבל, סליחה על ה - - - יש בהחלטת הממשלה שלנו, שהטילו עלינו לקבוע יעדים לנושא של הישגים לימודיים, הבאנו את זה לממשלה והתקבלה החלטת ממשלה.

<ג'עפר פרח: ולא תקצבו אותה, זה הכול.

<איימן סייף: החלטת הממשלה דיברה על קביעת יעדים, היא לא דיברה על תקציבים.

סתיו שפיר: למה נפתלי בנט התייחס כשהוא אמר שהוא מקפיא את התקציב הזה, לאיזה תקציב הוא התייחס בעניין הזה?

סתיו שפיר: זה פרסום שהיה בכלכליסט באוקטובר 2016.

סתיו שפיר: מישהו ממשרד החינוך יודע להגיד לי?

<איימן סייף: סתיו, אמיר לוי, הממונה על התקציבים, התייחס לזה בכנס האחרון שלנו בוועדת ההיגוי שלנו.

<איימן סייף: הוא אמר שמשרד החינוך כן מיישם את הרפורמה של התקצוב הדיפרנציאלי, הוא נתן לנו אפילו את הסכומים של כמה כסף הולך למגזר הערבי.

<איימן סייף: מדובר על 230-240 מיליון שקל יישום בשנת 2016.

סתיו שפיר: זה אמור להיות 5.8 מיליארד.

<איימן סייף: שנייה, אני מדבר איתך עכשיו על מה שנמסר לי מאגף התקציבים באוצר.

<איימן סייף: כנראה שזה מיושם חלקית, אני לא יודע להגיד לך אם זה מיושם, אבל אלה הנתונים של אמיר לוי לשנת 2016.

סתיו שפיר: איך מ-6 מיליארד יורדים ל-200 מיליון?

<ג'עפר פרח: השר לא רוצה לבצע.

<שפיע אלג'מאל: השר והמנכ"לית כרגע נמצאים בצפון בישיבה עם ראשי מועצות והובא לידיעתי שהוא כן הבטיח שהוא ממשיך את כל הנושא של התקצוב הדיפרנציאלי במגזר הערבי.

סתיו שפיר: של כמה כסף?

<שפיע אלג'מאל: הוא לא ציין, אין לי נתון של כמה כסף, אבל אנחנו ממשיכים בתכניות שכרגע ציינתי.

<איימן סייף: זו ההערכה התקציבית - - -

סתיו שפיר: איך מהערכה של 5.8 נפלנו ל-200 מיליון?

<ג'עפר פרח: כי השר מסרב לבצע את זה.

<ג'עפר פרח: זה העניין.

<איימן סייף: הנתונים ש - - - זה 300 מיליון שקל - - -

<ג'עפר פרח: צריך לעתור לבג"צ בשביל לבצע את זה.

<ג'עפר פרח: השר מסרב לבצע את זה.

<קריאה: לבצע מה?

<ג'עפר פרח: את התקצוב של - - - את מה שצריך לתקצב בהתאם להמלצות משרד האוצר.

<ג'עפר פרח: משרד האוצר אומר את זה במפורש, אתם רוצים עוד כסף כמשרד החינוך?

<ג'עפר פרח: תצבעו את החלטת הממשלה.

סתיו שפיר: 5.8 זה נחשב בתוך התכנית הכללית של ה-15 מיליארד?

<איימן סייף: אז אני אומר, ה-9.7 פלוס 5.8 מגיעים ל-15.

<איימן סייף: אבל החלטת הממשלה דיברה על ה-9.7, החלטת הממשלה 922 לא דיברה על תקצוב דיפרנציאלי, עוד פעם אני אומר.

סתיו שפיר: אז חבל ששרים, כשהם הלכו להבטיח לעיתונאים, אמרו מספרים שהם לא מספרים שבתכנית.

סתיו שפיר: משרד החינוך, אני מבקשת מכם תשובה בכתב על הסיפור הזה, כולל הפרסום הזה מכלכליסט על הקפאה של התקציב, כולל האמירות היום של בנט שכן עוברים תקציבים.

סתיו שפיר: אני מבקשת את התקציב הזה במספר מדויק, כמה כסף מועבר ב-16', 17', 18' וב-19', מה מזה נכנס לבסיס התקציב, אתם יודעים להגיד לי פה מה נכנס בבסיס התקציב?

<תמי וייצמן: לפי מה שאנחנו יודעים זה לא בבסיס.

<תמי וייצמן: יש פה עירוב של הנושא הדיפרנציאלי שהוא לא חלק מ-922, ועד כמה שאני יודעת אנחנו כן מפעילים את הנושא הדיפרנציאלי וכן מקבלים את השעות, כי את יודעת שהנושא הדיפרנציאלי זה לא רק למגזר הערבי, זה בהקשר לאוכלוסיות הנחשלות, הם מקבלים תגבור של שעות, ובמסגרת הזו גם המגזר הערבי מקבל.

<תמי וייצמן: אנחנו פשוט הכנסנו פה דברים שהם לא - - -

סתיו שפיר: באיזה סכומים המגזר הערבי מקבל?

<תמי וייצמן: זה אני אתן לך במדויק, אנחנו נביא לך טבלה בדיוק כמה תוספת שעות ב-2016 ואיך זה מתגלגל במשך חמש השנים.

סתיו שפיר: וזה תוקצב בבסיס?

<תמי וייצמן: אנחנו נביא את זה בצורה מדויקת.

<תמי וייצמן: אני חושבת שזה בבסיס.

<תמי וייצמן: אבל אני מסתייגת, כי אני לא מטפלת בשעות, אני אביא לך את זה בצורה מסודרת.

סתיו שפיר: אז אני אגיד לכם איך אני רוצה את המסמך הזה.

סתיו שפיר: קודם כל אני רוצה תגובה בכתב על ההתבטאויות של בנט ולהבין אם בסוף הכסף נכנס או לא נכנס.

סתיו שפיר: שנית, אני רוצה את כל מספרי התקנות שבהם יש את הכסף הזה לפי סכומים ותקצוב, כולל ביצוע ב-2016 ואת התקצוב המיועד ל-17' ו-18', שוב אני חוזרת, עם מספרי תקנות, אחרת אין לי דרך להשאיר את המידע הזה ולעקוב אחריו.

סתיו שפיר: ובתוך התקנות, מאחר שאת אומרת שזה מעורבב גם באוכלוסיות אחרות, אני בטוחה שיש לכם גם תכנית גיאוגרפית שיכולה להגיד לנו לפי בתי ספר איזה בית ספר קיבל את השעות האלה.

סתיו שפיר: אז תעבירו לנו גם אותה.

סתיו שפיר: תודה.

<ג'עפר פרח: ומה קורה עם בינוי הכיתות, עם החלטת הממשלה לבינוי הכיתות?

<ג'עפר פרח: 17,000 כיתות, מה קורה בתכנית העבודה?

סתיו שפיר: לזה יש לכם תשובה?

<שפיע אלג'מאל: זה בתהליך גיבוש.

סתיו שפיר: מה זה בגיבוש?

<שפיע אלג'מאל: בתהליך גיבוש.

סתיו שפיר: מה תאריך היעד?

<שפיע אלג'מאל: אין לי תאריכים.

<ג'עפר פרח: אז גם את זה אם אפשר להעביר לנו.

סתיו שפיר: תאריך יעד, בבקשה.

<קריאה: ותקנים.

סתיו שפיר: אביר, ממשרד התרבות.

<לובנא זועבי: לובנא.

<לובנא זועבי: אני אדבר על התרבות וגאזי ידבר על הספורט.

<לובנא זועבי: אני אתחיל בתרבות, בעצם אין לנו כסף שהוא מוקצה במיוחד ל-922, אבל אני אציג את השדרוגים והתוספות שניתנו במטרה לסגור את הפערים או חלק מהם, יותר נכון.

<לובנא זועבי: במשרד התרבות והספורט קיימת תקנה לתרבות ערבית שהיא תקנה מיוחדת, שב-2015 הבסיס שלה עמד על 14 מיליון שקלים, כאשר ב-2016 נוספו עוד 3 מיליון והיא הפכה להיות ל-17 מיליון פלוס 3 מיליון מעל שינוייו.

<לובנא זועבי: בעצם אנחנו מחלקים השנה 20 מיליון פלוס 3 מיליון שהובאו ביוזמת חבר הכנסת טיבי.

<לובנא זועבי: בשנת 2017 בסיס התקנה יעמוד על 23 מיליון ובנוסף לעוד 5 מיליון שזה מעל שינוייו ובשנת - - -

סתיו שפיר: רגע, התקציבים שאת מקריאה לי מעל שינוייו.

<לובנא זועבי: כן, זו תוספת שלא נכנסת לבסיס.

<לובנא זועבי: יש בסיס התקנה - - -

סתיו שפיר: שהוא עומד על?

<לובנא זועבי: ב-16' זה עמד על 17 מיליון, ב-15' זה עמד על 14.

סתיו שפיר: והבסיס ל-17'?

<לובנא זועבי: ב-17' זה 23.

סתיו שפיר: ובעל שינוייו?

<לובנא זועבי: 5 מיליון.

<לובנא זועבי: וב-18' 29 הבסיס ועוד 5 מעל שינוייו.

<לובנא זועבי: בסך הכול התקציב של התקנה זה יהיה 28 - 34 עד 2018.

סתיו שפיר: יש לך פה מסמך שבו כתוב ההסכם הזה של על שינוייו?

<לובנא זועבי: לא, זה ההסכם התקציבי עם האוצר.

<לובנא זועבי: אם את צריכה מסמך אני אבקש.

סתיו שפיר: אני צריכה מסמך, אני לא מבינה מה זה התכנון לעל שינוייו.

<לובנא זועבי: זה תקציב התקנה.

<לובנא זועבי: תקציב התקנה מחולק לתקציב שמונח בבסיס ולתקציב תוספתי.

סתיו שפיר: למה?

<לובנא זועבי: ככה זה בכל התקנות.

<לובנא זועבי: יש תקציב שנכנס לבסיס ויש תקציב ש - - -

סתיו שפיר: למה?

<לובנא זועבי: כל מינהל התרבות, בהסכם התקציבי, מקבל סך של תוספת שנכנסת לבסיס של כל התקנות וסך שזה מעל שינוייו, תוספת שהוא לא בוודאי מקבל אותה בכל שנה מחדש.

סתיו שפיר: למה היא בתוספת ולא בתוך הבסיס?

<לובנא זועבי: אני לא יודעת לענות לך למה זה בתוספת ולא בבסיס, את צריכה לפנות מטעמנו לאגף תקציבים או הנהלת המשרד.

<לובנא זועבי: אני אומרת לך שזה המצב הקיים.

סתיו שפיר: אז אני רוצה להפנות את תשומת לבך לשני דברים, אחת, משרד האוצר התחייב בתגובה שלו לבג"צ, אותו בג"צ שהזכרתי קודם, שהגשתי נגד ההעברות התקציביות, שגם הוצאות חד פעמיות ייכללו בתוך בסיס התקציב.

סתיו שפיר: זה אומר שאם את כבר יודעת מה אמור להיות בעל שינוייו, זה נחשב הוצאה חד פעמית, נניח, וזה צריך להיכנס בבסיס התקציב.

סתיו שפיר: זו ההתחייבות של האוצר בפני בית המשפט.

סתיו שפיר: אני מבקשת או מציעה למשרדך, שאולי יביא את העניין הזה לתשומת לבו של בית המשפט מאחר שזאת התחייבות של משרד האוצר.

סתיו שפיר: זאת רק הצעה, כמובן, לשיקולכם.

סתיו שפיר: מאחר שהדבר הזה, לא ככה קובע חוק יסוד: משק המדינה, הוא קובע שתקציב מתוכנן צריך להיכנס לבסיס.

<לובנא זועבי: קיבלתי, תודה.

סתיו שפיר: הדבר השני שאני רוצה להגיד זה שבהעברה הספציפית הזאת של על שינוייו, כפי שקראת לזה, זו הייתה העברה תקציבית, גם היא נכרכה בעוד העברות תקציביות שהיו מאוד פוליטיות ואושרו כחבילה אחת בוועדת הכספים.

סתיו שפיר: זה היה בשנה שעברה.

סתיו שפיר: כלומר כדי להעביר את התקציב הזה, שהובטח לך ולמשרדך מתחילת השנה נאלצו חברי כנסת להצביע על כל מיני דברים שהם דילים פוליטיים כדי לתמוך בהעברה החשובה הזאת לתקצוב החברה הערבית בתוך משרד התרבות.

סתיו שפיר: אני בטוחה שזאת לא פרקטיקה שאף אחד כאן היה רוצה לראות ממשיכה.

סתיו שפיר: לכן אני מדגישה שוב ושוב את העניין הזה של תקצוב בבסיס.

<לובנא זועבי: אני אעביר את זה הלאה, תודה.

סתיו שפיר: אני מבקשת ממך גם לקבל את כל היעדים, הגיאוגרפיים?

סתיו שפיר: זה תקציב שעובר דרך הרשויות או לארגונים?

<לובנא זועבי: לא, תקציב התקנה עובר גם לעמותות וגם לרשויות, אנחנו מפרסמים קול קורא וכל מי שמגיש נבחן ומקבל לפי קריטריונים קיימים.

סתיו שפיר: תעבירי לי את כל הגופים הנתמכים ואת כל מי שקיבל תקציב בשנים האחרונות.

סתיו שפיר: מה היה הביצוע שלה?

סתיו שפיר: איזה תקנה זאת?

<לובנא זועבי: זו תקנה 73.

סתיו שפיר: 73 מה?

<לובנא זועבי: זה 1942, 33 בסוף.

<לובנא זועבי: אני אעביר לך את מספר התקנה המדויק.

<ג'עפר פרח: איזה תקנה?

<לובנא זועבי: לתרבות ערבית.

סתיו שפיר: מה היה הביצוע ל-16'?

<לובנא זועבי: סך התקציב שחולק?

סתיו שפיר: הביצוע.

<לובנא זועבי: 100%.

<לובנא זועבי: אנחנו כל שנה מנצלים את כל התקציב.

סתיו שפיר: ועל שינוייו.

<לובנא זועבי: גם, הכול, גם בבסיס וגם על שינוייו.

<לובנא זועבי: אנחנו לא מחזירים לאוצר שום שקל, אבל העניין הוא שזה כרוך - - - מה שאמרת בקשר לבסיס ותוספות, אני אעביר הלאה למקבלי ההחלטות, זה מה שאני יכולה לעשות.

<ג'עפר פרח: היות שניהלנו עתירה נגד משרד התרבות מ-2012, אני רוצה להזכיר שתקציב המשרד עומד על 824 מיליון שקל, הסכום שמשרד התרבות מדווח עליו בתקנה הזאת עומד על 20 מיליון שקל.

<ג'עפר פרח: אם אנחנו מדברים על השנה הבאה, אתם מגיעים למיליארד שקל תקציב המשרד, שזה מעט, תקציב התרבות, אבל בתוך זה אתם מדברים איתנו על 28 מיליון שקל, שזה - - - כלומר איך אפשר לעשות באמת תרבות ביישובים הערביים, ברשויות הערביות, ולבנות מוסדות תרבות עם סכום של 30 מיליון שקל ממיליארד שקל שמשרד התרבות מחלק.

<ג'עפר פרח: זה משרד תרבות בעצם ליהודים.

<ג'עפר פרח: בואו נודה בזה.

<ג'עפר פרח: 30 מיליון, אני לא יודע איזה תרבות אפשר לעשות בזה.

<ג'עפר פרח: הבימה, כמה התקציב שלו?

<ג'עפר פרח: תזכירו לנו.

<לובנא זועבי: בסדר, אלה החלטות שמתקבלות ב - - -

סתיו שפיר: אל תשאל בכלל, כי טעות אחת קטנה וגם שוללים להם את התקציב, לפי הדרך שבה - - -

<ג'עפר פרח: לא, אבל הפיקוח הפרלמנטרי שלכם בנושא הזה מאוד חשוב כדי לוודא שכסף באמת יגיע למוסדות תרבות ערביים, אחרת אי אפשר לעשות תרבות.

סתיו שפיר: ברור, חד משמעית.

<לובנא זועבי: אני אציג את כל הדברים הנוספים ואז תתייחסי.

<לובנא זועבי: ב-2016 המשרד הוציא לראשונה תקנה חדשה שנקראת תקנת סל"ע שמיועדת לרשויות בכלל בארץ וכמובן שחלק ממנה יילך לחברה הערבית.

<לובנא זועבי: התמיכה היא לפעילות תרבות קהילתית, הן פסטיבלים והן יוזמות חדשות, שבאה ומקלה ונותנת מקדמים לרשויות שנמצאות בלמ"סים הנמוכים, מ-1 עד 3.

<לובנא זועבי: בעצם קיבלנו הערכה - - -

מסעוד גנאים: תרבות זה גם ספריות כלליות ציבוריות, נכון?

<לובנא זועבי: נכון, זה גם ספריות ציבוריות.

מסעוד גנאים: אולי נשמע כמה הוקצב לספריות?

מסעוד גנאים: שזו התרבות האמיתית, לפי דעתי.

מסעוד גנאים: הכול תרבות, אבל זה עניין רציני.

<לובנא זועבי: אני התכוונתי להתייחס פה רק לדברים הנוספים, לא לדברים השוטפים שניתנים.

<לובנא זועבי: אני לא יודעת על תוספות שהיו בספריות הציבוריות ואני לא מנהלת את המחלקה לספריות, יש מחלקה נפרדת.

<לובנא זועבי: אין לי כרגע נתונים ספציפיים לכן אני לא יכולה להציג את זה.

סתיו שפיר: תוכלי להעביר לנו את זה בכתב, בבקשה?

<לובנא זועבי: כן, אני אעביר את התמיכות בספריות.

סתיו שפיר: אנחנו נמצאים לקראת סיום.

סתיו שפיר: יש פה תוספות, עוד מידע שמישהו רוצה לתת?

<לובנא זועבי: אני דיברתי על תקנת סל"ע, שהיא עומדת היום על 50 מיליון שקלים והיא מחולקת בין היתר גם לחברה הערבית, תקנה חדשה, ובשנה הבאה יש גם כוונה להקים קרן ליוצרים שהיא תתמוך גם כן ביוצרים הערבים והיהודיים, ללא פיצול באחוזים בתקציב.

<לובנא זועבי: זה בסך הכול.

<לובנא זועבי: תודה.

<קריאה: אמרו שמשנים את הקריטריונים לחלוקת התקציבים.

<קריאה: בתקנות הכלליות לכולם.

<לובנא זועבי: היו תיקוני רגב, היו תיקונים במבחני התמיכה, בתקנות המקצועיות.

<לובנא זועבי: היו הקלות בסעיפי הניקוד ובתנאי הסף, זה לא משהו שאני יכולה להגיד שהקצו סכום יותר גדול לחברה הערבית.

<לובנא זועבי: אנחנו נבדוק את זה בשנה הבאה, שיתחילו באמת לעבוד לפי המבחנים.

<לובנא זועבי: המבחן לתרבות הערבית גם כן, הוא נמצא בשלבי תיקון ואנחנו נציג את זה בעת הסיום.

סתיו שפיר: יש את מר וינטר ממשרד הכלכלה?

סתיו שפיר: זה לא מר, זה גברת.

<גאזי נוגידאת: עוד לא סיימנו.

<גאזי נוגידאת: אנחנו באותה חבילה, תרבות וספורט.

<גאזי נוגידאת: אם אתם רוצים לוותר על הספורט.

סתיו שפיר: חס וחלילה.

מסעוד גנאים: השרה לא תוותר, היא נהנית מזה שהיא גם תרבות וספורט.

<גאזי נוגידאת: ההתייחסות שלנו בנושא הספורט, יש את התכנית הלאומית בדיוק באותה מידה.

<גאזי נוגידאת: מבחינתנו תמיכת סל הספורט היא תמיכה לרשויות והקריטריונים קיימים, הם קריטריונים כלליים.

<גאזי נוגידאת: זה בנושא סל הספורט, אבל הכי חשוב מבחינתנו זה נושא המתקנים, התשתיות.

<גאזי נוגידאת: יש את התכנית הלאומית 2027 כשבעצם כל יישוב בסוציו אקונומי 1 עד 6 אמור לקבל, כולם, ללא מצ'ינג.

<גאזי נוגידאת: זה בעצם הייתה אחת המכשלות העיקריות של החברה הערבית, אי ניצול תקציבים שקיימים בגלל אי היכולת לגייס תקציבים משלימים.

<גאזי נוגידאת: ההקצאה נעשית בהתאם לקריטריונים שעובדו יחד עם הטוטו כשכיום כבר הרשויות מקיימות פגישות עם הטוטו ליישום התכנית.

<גאזי נוגידאת: יש בעיה שלא קשורה אלינו באופן ישיר, זו בעיית הקצאת הקרקעות, בעיה שאני מקווה שיצליחו להתגבר עליה, אבל מבחינתנו כיום הולך להיות בתכנית 2027 41 אולמות ספורט שייבנו בתוך החברה הערבית.

<גאזי נוגידאת: כל יישוב כיום יודע בדיוק מה ההקצאה שלו ובנוסף הולכים להיבנות 51 מגרשי כדורגל, כשהרשויות כבר יודעות את ההקצאה שלהם.

<גאזי נוגידאת: חלק גדול מהרשויות כבר קיימו פגישות ומתקדמים.

<גאזי נוגידאת: בנוסף לכך כל רשות בסוציו אקונומי 1 עד 6 מקבלת מגרש סינתטי, 44 על 24, שזה מגרש כדורסל סינתטי בעלות של בערך 600,000 כל מגרש.

<גאזי נוגידאת: בהקצאה הזאת כל יישוב ערבי, כמעט כולם נכנסים ללופ הזה, לצערנו, בגלל הנושא של הסוציו אקונומי, שתמיד בכל תכנית שמתעדפת לפי הפרמטר הזה הם נכנסים פנימה.

<גאזי נוגידאת: מינהל הספורט, אני אגדיר יותר, עובד מול הרשויות המקומיות והקולות קוראים והקריטריונים, הנהלים בעצם הם נהלים יותר אחידים ולא יוצרים את הפערים האלה.

<גאזי נוגידאת: הדבר יותר תלוי, וזו נקודה, לפחות ביכולת של הרשות לנצל את ההקצאה, זה פרמטר שיותר אנחנו נתקלים בו, והיות שאני מפקח גם בשטח, לצערי הרב, בעייתיות בניהול הפנימי בתוך הרשות הערבית.

<גאזי נוגידאת: זו בעיה שאנחנו מתמודדים איתה, אי יכולת לנצל, לאו דווקא בגלל שאין את ההקצאה, אלא בעצם האינטראקציה הפנימית בתוך הרשות היא לפעמים בעייתית, שמידע לא מועבר בצורה נכונה בין המחלקות השונות ולכן אני צריך להשתמש כיום בכל הקדמה שקיימת, בווטסאפ וכל מיני כדי להתריע על לוח זמנים שהולך להיגמר או קול קורא בעצם - - -

סתיו שפיר: יש סיוע, איימן, לרשויות כדי להצליח לנהל את התקציב הזה בצורה יותר טובה?

<איימן סייף: כן, אנחנו מעמידים לטובת הרשויות המקומיות, יש מכרז לזה, גם פרויקטורים שיעבדו מולם ויעזרו להם.

<איימן סייף: יש גם את ארגוני החברה האזרחית שעושים גם עבודה.

<ג'עפר פרח: על חשבון האיחוד האירופי נעשה את העבודה הזאת?

<איימן סייף: אני לא מצפה ממך שתעשה את העבודה, אנחנו נעשה את העבודה על חשבוננו, יש לנו מספיק תקציב לדבר הזה.

<איימן סייף: הסברתי ואמרתי שיש לנו מכרז שאנחנו מוציאים אותו, יהיו לנו פרויקטורים, יועצים, נצמיד אותם לכל הרשויות המקומיות.

סתיו שפיר: מה אחוז הביצוע בתחום הזה?

<איימן סייף: אחוז הביצוע זה התחום שלך.

<גאזי נוגידאת: אין לנו כיום מידע קונקרטי בדיוק על האחוז, אפשר להעביר את המידע כמה רשויות כבר ישבו עם הטוטו ויצאו כבר לדרך.

סתיו שפיר: וכסף שלא מבוצע, מה קורה איתו?

<גאזי נוגידאת: זו נקודה מאוד חשובה, צריך להגדיר אותה.

<גאזי נוגידאת: מאחר שהתכנית היא פרוסה על פני 12 שנה, עד 2027, לכן אין שום בעיה.

<גאזי נוגידאת: דרך אגב, אני גם חבר במועצה הלאומית לספורט, התקציב כבר אושר שם, תקציב שלא נוצל ב-2016 עובר ל-2017.

<גאזי נוגידאת: התקציב פרוס על - - -

סתיו שפיר: עובר, אבל מתווסף לעוד תקציב ב-2017 או שחותך מהתקציב שיועד ל-2017?

<גאזי נוגידאת: לא, זה מתווסף לתקציב שנמצא בתוך 2017.

<גאזי נוגידאת: צריך להיות ריאלי כאן, אם כל הרשויות יגישו בקשות ב-2017 לא יהיה תקציב בתוך הטוטו כדי לממש את התמיכה.

<גאזי נוגידאת: הייתה סוגיה שכדאי להזכיר אותה, העיכוב נובע מהגזרה שהייתה והבעיה שהייתה עם הרפורמה שרצו להחיל על נושא ההימורים בספורט, דבר שהיה פוגע בתקציב של הטוטו.

<גאזי נוגידאת: היות שבשבוע שעבר נפתרה הסוגיה הזאת אני מאמין שהדברים יזוזו בצורה יותר מהירה.

סתיו שפיר: תודה.

סתיו שפיר: רק שאלה אחת מסקרנות, כמה כסף או מה מושקע בשילוב בספורט תחרותי, בנבחרות לאומיות, גם של גברים וגם של נשים, בחברה הערבית?

<גאזי נוגידאת: היות שאנחנו לא אגף כספים, היו צריכים להגדיר יותר את הדיון כאן, אבל אני אתן דוגמה פשוטה, סל הספורט בנוי משלושה פרמטרים, סל בסיס ומצוינות בספורט, שזה אגודות, מרכזי מצוינות, תשתיות מצוינות, שזה גם קידום נשים בספורט ובעלי צרכים מיוחדים, וכולם נכנסים לקטגוריה הזאת, ויש את מה שנקרא יוזמות בספורט, יוזמות מיוחדות שמתעדפות.

<גאזי נוגידאת: רשות שבאה עם יוזמה ייחודית, בעיקר הדגש על בעלי צרכים מיוחדים, על רב תרבותיות בספורט, אנחנו נותנים לזה תעדוף מבחינת התקציבים שנכנסים לסל.

סתיו שפיר: כל זה מהמם, אני דווקא מדברת על שילוב ערבי יהודי בתוך ספורט תחרותי.

<גאזי נוגידאת: ג'עפר הזכיר את הכמעט מיליארד שקל של התקציב של המשרד.

<גאזי נוגידאת: אני חייב לסייג כאן ולהגיד שתקציב הספורט בתוך המשרד מגרד בערך את ה-100 מיליון, לכן אנחנו מדברים כאן על סל ספורט שאמור להתחלק למדינת ישראל, סדר גודל של 40 מיליון שקל.

<גאזי נוגידאת: זה לא כצעקתה.

סתיו שפיר: טוב, על השאלה הספציפית אני מבקשת תשובה בכתב.

סתיו שפיר: זה ממני, לא מטעם הוועדה, מה מושקע בשילוב בין הציבורים השונים, שזו צריכה להיות בסופו של דבר המטרה.

סתיו שפיר: אני רוצה לשמוע את משרד הכלכלה, ואיימן, ניתן לך לסכם.

סתיו שפיר: בבקשה, הדר.

<הדר וינטר גולן: אתם רוצים להפנות שאלות ספציפיות בגלל קוצר הזמן, או שאני אתאר את כל ה - - -

סתיו שפיר: התקציב, מתוך התקציב שהובטח, כמה נמצא בתוך 16'-17'.

סתיו שפיר: השאלות הרגילות.

<הדר וינטר גולן: אני אעבור יחידה יחידה אצלנו.

<הדר וינטר גולן: אתם רוצים להתחיל באזורי התעשייה?

<ג'עפר פרח: פה אין כסף, אנחנו יודעים.

<מתן רטנר: אין כסף תוספתי.

סתיו שפיר: מה זאת אומרת?

<ג'עפר פרח: כלומר לא צריך לבנות אזורי תעשייה.

סתיו שפיר: תן לו לענות.

סתיו שפיר: שם שלך והתפקיד.

<מתן רטנר: מתן רטנר, משרד הכלכלה, מינהל אזורי תעשייה.

<מתן רטנר: תקציב מינהל אזורי תעשייה בעבר היה מורכב מתקציב הבסיס שהוא מאוד נמוך והחלטות ממשלה נוספות, שנוספו אליו, שחלק גדול מהן היו החלטות שמיועדות למיעוטים ואנחנו בשנים האלה עדיין מיישמים את אותן החלטות שהתקבלו בעבר.

<מתן רטנר: מכיוון שלא התקבלו החלטות נוספות - - -

סתיו שפיר: למה הן לא יושמו עדיין?

<מתן רטנר: הם בתהליך של יישום, כל אחד עם לוח הזמנים שהוגדר עבורו.

<מתן רטנר: יש החלטות שעדיין בתוקף, יש כאלה שהתקבלו כבר הרשאות והם בתהליך ביצוע.

<מתן רטנר: כל החלטה והסטטוס שלה.

<מתן רטנר: אנחנו בונים את התקציב הקיים שלנו כך שייצבעו התקציבים המתאימים לפיתוח של אזורי תעשייה ברשויות המקומיות במגזר הערבי, אבל זה תלוי גם בקצב התפתחות התכנון ומלאי התכנון במגזר וכאן יש הרבה מאוד חסמים.

<ג'עפר פרח: ועדת הכספים, לפני חודשיים, אוקטובר, איימן, נדמה לי, וגם אצלכם דובר על זה שאתם תציגו תכנית רב שנתית לפיתוח אזורי תעשייה כדי שמשרד האוצר יתקצב אותה.

<ג'עפר פרח: גם אמיר רשף אמר, 'תביאו תכנית', יגאל צרפתי ישב, כולנו מכירים את זה.

<ג'עפר פרח: קרה עם זה משהו או שזה עדיין רעיון יפה ובינתיים אנשי עסקים ערביים, רק שתדע, הולכים ומשלמים מסים לציפורי במקום לשלם באכסאל.

<ג'עפר פרח: קרה עם זה משהו?

<ג'עפר פרח: עשיתם עם זה משהו?

<מתן רטנר: עשינו, התכנית נמצאת בדיונים מול האוצר ו - - -

<קריאה: זה שמענו באוקטובר.

<ג'עפר פרח: זה לא יתוקצב ב-2017-2018, אין לזה כסף.

<איימן סייף: אנחנו בדיונים עם אגף התקציבים על מנת להביא כסף חדש לתכנית הזאת.

<איימן סייף: כרגע אין לי תשובה להגיד לך כמה כסף נקבל, אבל אנחנו בימים האלה בדיונים עם אגף התקציבים.

מסעוד גנאים: זה חלק מ-922, או לא קשור?

<איימן סייף: לא, זה מעבר.

<איימן סייף: זה משהו חדש.

<ג'עפר פרח: פה מה שנשאר בכסף הזה זה כסף ישן, אין כסף חדש.

סתיו שפיר: אני אבקש מכם פירוט מלא של הנושא הזה.

סתיו שפיר: של כל התכנית, תעבירו לנו בכתב, מאחר שאנחנו חייבים לסיים.

סתיו שפיר: איימן, אתם בודקים גם את השילוב, ההשתתפות של עובדים במשרדי ממשלה ובכלל במגזר הציבורי, מתוך החברה הערבית?

<איימן סייף: אנחנו עובדים עם נציבות שירות המדינה על הנושא הזה, אבל כידוע לך החלטת הממשלה הסתיימה בסוף 2012, אין החלטה חדשה, אין יעד חדש בממשלה.

<איימן סייף: כיום אחוז הערבים במשרדי הממשלה הוא 10% וכרגע הנציבות לא רוצה לקדם החלטת ממשלה חדשה לשילוב של ערבים במשרדי הממשלה.

<איימן סייף: אנחנו דחפנו שנעשה החלטת ממשלה חדשה עם יעד חדש, אבל אין לנו שיתוף פעולה בצד הזה, כי הם טוענים שאין צורך, כי יש שיפור - - -

סתיו שפיר: ב-10% כמה בתפקידים בכירים?

<איימן סייף: מעט מאוד, אני לא יודע להגיד לך את האחוז.

<איימן סייף: אבל, ברשותך, שני משפטים.

<איימן סייף: קודם כל יש לנו שני תחומים שלא כיסינו אותם ושמה, לדעתי, יש התקדמות מאוד מאוד טובה, זה כל הנושא של משרד הפנים והרשויות המקומיות.

<איימן סייף: לא דיברנו על הנושאים האלה ונציגה של משרד הפנים - - -

<ג'עפר פרח: איימן, אולי לפני שעובדים למשרד הפנים, לגבי מעונות יום, כי גם שם הייתה החלטת ממשלה שלא מתבצעת במלואה, מה קורה עם זה ועם הכשרות מקצועיות.

<איימן סייף: אתם רוצים להתייחס?

סתיו שפיר: כן, תתייחסו לזה.

<הדר וינטר גולן: מעונות יום, אני יכולה להתייחס, הם שייכים כבר למשרד העבודה והרווחה, אבל בתוקף התכלול אני עדיין יכולה להתייחס ממה שהם העבירו לי.

<הדר וינטר גולן: מתוקף ההחלטה הם אמורים להעביר כל שנה 25% מתקציב הבינוי הפנוי שלהם למעונות יום במגזר הערבי.

<הדר וינטר גולן: אני יודעת שהייתה איזה שהיא מחלוקת למה הוא הסכום הקובע, הטענה של המשרד היא שאנחנו גוזרים את הסכום מתוך 90 מיליון שקלים, כלומר צריכים להעביר 22.5 מיליון.

<הדר וינטר גולן: הטענה האחרת הייתה שצריך להעביר 31.25 ובשל המחלוקת הזאת כן הוחלט ביחד עם האוצר להקצות סכום נוסף של 12.5 מיליון ₪ בשביל לכסות על הפער הזה, על חילוקי הדעות של הסכום שממנו צריך לגזור, והוא יינתן.

<ג'עפר פרח: כלומר הוא לא יצא?

<הדר וינטר גולן: הוא ייצא ב-17'.

<ג'עפר פרח: ב-2016 כל הרשויות שתכננו לא קיבלו, לא פתחתם את המערכת.

<הדר וינטר גולן: מה שהיה ב-16' זה שהיה סיוע בתכנון, יש כרגע בהמתנה כ-20 רשויות שסיימו את התכנון, כל רשות שסיימה את התכנון מקבלת כרגע עדיפות בבינוי, כשנגמר התקציב ב-16' ויש תקציב חדש שיהיה ב-2017.

סתיו שפיר: וזה התווסף, מה שהיה ל-16'?

<הדר וינטר גולן: לא מדובר פה על תקציב תוספתי למיעוטים, אלא - - -

סתיו שפיר: לא, אבל מה שלא יצא ב-16'.

<הדר וינטר גולן: יש תקציב בינוי ב-16' שממנו כן יש יישובים ערביים שקיבלו בינוי מעונות יום, בסכום של 22.5 מיליון ₪.

<הדר וינטר גולן: זאת אומרת שמבחינת המשרד זה 25%, אבל בשל חילוקי דעות הוסיפו ל-17' סכום נוסף.

<ג'עפר פרח: זאת הרשימה, אין פה 20, יש פה 40 רשויות שמחכות.

<הדר וינטר גולן: אז יכול להיות שמבחינת רשויות - - -

<ג'עפר פרח: כשאתם אוכלים את הכסף של הבינוי אתם אוכלים את הכסף של הסבסוד שהילד אמור לקבל.

<ג'עפר פרח: זה התוצר.

<ג'עפר פרח: כשמיליארד וחצי אתם מחלקים סבסוד לנשים, שזה מעט - - -

סתיו שפיר: זה קוצץ - - -

<ג'עפר פרח: ומתוך זה אתם אוכלים גם את הכסף ש - - - הגיע הזמן שגם איימן וגם משרד האוצר וגם אתם תגידו, או שאתם רוצים שהנשים הערביות ייצאו לעבוד או שאתם לא מוכנים לפתור את הבעיה הזאת.

<הדר וינטר גולן: מבחינת בינוי מעונות יום הייתה בעיה, זאת אומרת לא היה תקציב באופן כללי לכל בקשות הבינוי שרשויות מקומיות הגישו, לא רק במיעוטים, וכשעושים חלוקה ומאשרים כסף לבינוי התעדופים הם גם לרשויות חלשות וגם לרשויות שסיימו תכנון, בין אם מגזר המיעוטים ובין אם לא, אבל מכיוון שיש - - -

סתיו שפיר: אבל זה נותן תעדוף לרשויות חזקות.

<הדר וינטר גולן: לא, להיפך.

<הדר וינטר גולן: אנחנו מממנים גם את התכנון באחוז של בין 95 - - -

<ג'עפר פרח: לא במקרה חיפה קיבלה 16 מיליון והרשויות הערביות קיבלו כמעט אפס.

<הדר וינטר גולן: - - תעדוף הרשויות 1 עד 4, סוציו אקונומי.

סתיו שפיר: אני רוצה את זה, בבקשה, ברשימה מסודרת, איזה רשויות כבר קיבלו - - -

<הדר וינטר גולן: אני יכולה לתת לכם עכשיו איזה רשויות קיבלו.

סתיו שפיר: תשלחי לנו את זה כדי שנוכל גם להעביר את זה לכל החברים.

<הדר וינטר גולן: אבל ב-2016 מי שתוקצבו זה מועצה אזורית נווה מדבר, עילוט וירכא.

<הדר וינטר גולן: רשויות של מיעוטים.

סתיו שפיר: בסדר.

סתיו שפיר: איימן, רצית לסיים את דבריך?

<איימן סייף: כן, יש שני תחומים שלא כיסינו אותם והם תחומים מאוד חשובים.

<איימן סייף: זה הנושא של משרד הפנים, ששם הכסף עבר גם לרשויות המקומיות.

<איימן סייף: יש פה את מריה ממשרד הפנים.

<איימן סייף: יש 200 מיליון שקל מענקי איזון שעברו לרשויות המקומיות, יש עוד 100 מיליון שקל תקציבי פיתוח שעברו לרשויות המקומיות ויש 550 מיליון שקל שאמורים לעבור לרשויות המקומיות בהרשאות.

<איימן סייף: זאת אומרת התקציב של הפיתוח היה 800 מיליון שקל לחמש שנים, בסיכום עם משרד האוצר וועד ראשי הרשויות האוצר הסכים להקדים את זה, על 650 מיליון שקל והרשאות לרשויות המקומיות, במקום לפרוס את זה על חמש שנים ולכן הכסף הזה, אני מניח, מריה, השנה יוצא, נכון?

<מריה ג'ריס: נכון.

<מריה ג'ריס: למעשה כמו שאיימן עדכן התקציב שנקבע בהחלטת הממשלה למשרד הפנים ל-2016 התקבל, חויב, ניתנו הרשאות לרשויות המקומיות ואף באמת הוקדמה קבלת תקציבים שהיו קבועים לשנים הבאות, כדי לאפשר לרשויות באמת - - -

סתיו שפיר: אנחנו מדברים על חויב ב-17'?

<מריה ג'ריס: חויב ב-16'.

סתיו שפיר: ובוצע?

<מריה ג'ריס: לא, ניתנו התחייבויות לרשויות המקומיות, הם הגישו תכניות לפיתוח, כל מיני פרויקטים, אנחנו נכנסנו לשלב של היישום ועכשיו זה נתון לקצב ההתקדמות של הרשויות המקומיות.

סתיו שפיר: מה היעדים?

<מריה ג'ריס: היעדים, זה תלוי.

<מריה ג'ריס: בשקף הקודם אפשר באמת להסתכל ולראות את התחומים שמשרד הפנים - - -

סתיו שפיר: לא, יעדים מבחינת זמן.

סתיו שפיר: מתי אמורים להסתיים הפרויקטים?

<מריה ג'ריס: רוב התקציב, שזה תקציבי פיתוח, זה הרשאה לשלוש שנים, זה תלוי בפרויקט שהרשות מבצעת.

סתיו שפיר: זה הכול בהרשאות או שזה בבסיס?

<מריה ג'ריס: זה תקציב תוספתי.

<מריה ג'ריס: תקציב משרד הפנים זה 1.4 מיליארד, זה תקציב תוספתי שניתן - - -

סתיו שפיר: בהרשאות להתחייב?

<מריה ג'ריס: בהרשאות להתחייב.

<מריה ג'ריס: רוב התקציב הוא בהרשאות להתחייב, מענקי פיתוח הם תקציבים בהרשאה להתחייב.

<מריה ג'ריס: בדרך כלל תוקף התחייבות כזאת זה שלוש שנים, כי אלה פרויקטים של פיתוח מוניציפלי שתלוי בקצב ההתקדמות ברשות המקומית.

<ג'עפר פרח: מריה, ברשותך, התקציב, ה-550 מיליון שקל, שאיימן דיבר עליו, אושר בוועדת כספים רק לפני חודש, אנחנו היום עומדים לקראת סוף שנה, זה תקציב שאתם לוקחים תקציב של שנים קדימה ואתם מתחייבים, האם הוצאו כבר הרשאות על ה-550 מיליון שקל או שאתם רק עכשיו מבקשים מהרשויות שיגישו לכם תכניות עבודה?

<ג'עפר פרח: איפה זה עומד עכשיו?

<מריה ג'ריס: אתמול הפצנו את הנוהל שלפיו אנחנו נתקצב, איזה נושאים אנחנו הולכים לכלול בתוך התקציבים האלה וגם פרסמנו את הרשימה של הקצאת התקציב בין הרשויות המקומיות.

<מריה ג'ריס: זה תקציב שנע בין 4 מיליון שקל ל-40 מיליון שקל, תלוי בגודל של הרשות המקומית ויש תקנות ייעודיות לכל הסעיפים של משרד הפנים.

<מריה ג'ריס: במרכב"ה נפתחו הרשאות להתחייב בכל הרשויות המקומיות, זה משהו שאנחנו כמשרד הפנים עשינו, בניגוד לנוהל הרגיל של מענקי פיתוח.

<מריה ג'ריס: כל רשות מקומית יכולה לראות היום במרכב"ה התחייבות כספית לשלוש שנים, היא צריכה להגיש תכניות.

<מריה ג'ריס: כדי לא באמת לעשות את הכול באופן מהיר ופזיז אנחנו נותנים שלושה חודשים, עד סוף מרץ, לרשויות המקומיות להגיש תכניות לתקצוב בהתאם לנוהל שהפצנו אתמול, הוא מפורסם באתר משרד הפנים והרשויות מכירות אותו.

<מריה ג'ריס: בגדול אנחנו מדברים על תחומים של פיתוח כלכלי, תשתיות שהן תומכות פיתוח כלכלי, כשהרציונל הוא להגדיל הכנסות לרשויות המקומיות, להביא לתועלת ולחיסכון בהוצאות ובגדול לחזק את האיתנות הפיננסית של הרשויות המקומיות.

<מריה ג'ריס: יש התחייבויות כספיות, הרשויות צריכות להגיש עכשיו תכניות.

<ג'עפר פרח: אבל ב-2016 לא יצא, עכשיו זה מתחיל.

<מריה ג'ריס: יצא כסף של 100 מיליון שקל - - -

<ג'עפר פרח: שזה על חשבון מענקי הפיתוח של 2016.

<מריה ג'ריס: הרשויות, כל הרשויות הגישו תקציבים, בוצע וזה - - -

<איימן סייף: זה כסף חדש, תוספתי, זה לא כסף ש - - -

<ג'עפר פרח: זה חלק מהסיכום.

<מריה ג'ריס: נכון.

סתיו שפיר: אני רוצה לראות את הפירוט של כל זה גם לפי רשויות, וכמה זמן מרגע מתן ההרשאה ועד לביצוע.

<מריה ג'ריס: יש לי פה עותק, אני יכולה להביא לך או לשלוח במייל.

סתיו שפיר: עדיף שתשלחי במייל כדי שנוכל גם להעלות את זה.

<איימן סייף: רק נושא אחרון, הנושא של משרד השיכון שבאמת כאן עושה עבודה מצוינת בחודשים האחרונים.

<איימן סייף: היום יש לנו הסכמים עם כל רשות מקומית ורשות מקומית לחמש שנים.

<איימן סייף: כל רשות יודעת כמה כסף היא הולכת לקבל, גם למוסדות ציבור, גם להקמת שכונות חדשות בתוך היישובים הערביים, העברנו כ-300 ומשהו מיליון שקל למשרד השיכון בשנה הזאת ותכניות עבודה עכשיו יוצאות לדרך.

<איימן סייף: ומשפט אחרון.

<איימן סייף: חברים, אני מאוד שמח על הדיון הזה, אנחנו גם נשמח לבוא לפה כל שלושה חודשים על מנת לדווח.

<איימן סייף: השקיפות הזאת ובאמת גם הסיוע שלכם, גם מבחינתי שיהיו, מה שדרשת כאן, בבסיס התקציב, זה עוזר לי מאוד.

<איימן סייף: כל הסחבת הזאת של להביא כל בקשה לוועדת כספים זה סיוט, זה סיוט אחד גדול, המון שיקולים כאלה ואחרים שמכניסים לתוך הסיפורים האלה וזה באמת מעכב אותנו.

<איימן סייף: אז כל סיוע שלכם, גם של חברי הכנסת, בוועדות הכספים, יכול לעזור לנו להתייעל ביישום של התכנית הזאת.

<איימן סייף: אני רוצה לתת לכם דוגמה, ה-130 מיליון שקל האלה של החינוך הבלתי פורמלי, מה שהוזכר כאן, אתם צריכים להבין את זה, עד השנה הזאת, עד התכנית, משרד החינוך, עם כל הכבוד למשרד החינוך, לחינוך הבלתי פורמלי במגזר הערבי כמעט ולא הקצה כסף, או כסף קטן.

<איימן סייף: השינוי, הבשורה שהבאנו כאן בתכנית הזאת, שהנה יש 130 מיליון שקל, על פי החלטת הממשלה, לחינוך בלתי פורמלי בחברה הערבית.

<איימן סייף: זה הישג אדיר, זו בשורה אדירה.

<איימן סייף: אני מסכים על הטכניקה, שאנחנו צריכים טכנית לסגור, להסדיר, שזה בבסיס וזה בתקנה וכו' וכו' ואיך מעבירים לרשויות המקומיות, אבל גם אל תפספסו את העיקר, העיקר הוא כאן שיש כסף עכשיו חדש, משמעותי, לחברה הערבית והתפקיד שלנו, של כולנו כאן, גם משרדי הממשלה, גם אנחנו, גם אתם, חברי הכנסת, וגם הארגונים, זה לעזור ליישם את התקציבים האלה בשטח.

<איימן סייף: תודה רבה.

סתיו שפיר: איימן, אתה צודק לגמרי באמירה הזאת, אבל אני חייבת להגיד לך שלא הגיוני ולא ייתכן שתקציב של 130 מיליון שקל שמיועד לחינוך לא פורמלי, ל-20% מהאוכלוסייה בישראל יעמוד כשהוא מחובר גם ביכולת לעשות עוד דיל פוליטי על תקציב שמיועד לכמה אלפי אנשים, יהודים שחיים בחברון, מתנחלים שדורשים את התקציבים האלה בדילים פוליטיים.

סתיו שפיר: התקצוב שלהם זו שאלה אחרת שצריך לבחון והיא נושא אחר, אבל לא יכול להיות ש-20% מהאוכלוסייה יעמדו כבני ערובה כדי שהתקציב הזה יעבור.

סתיו שפיר: זה המצב שנוצר פה וזה מצב מעוות.

סתיו שפיר: לכן אנחנו מתעקשים שדברים יתוקצבו בבסיס.

סתיו שפיר: אי אפשר להעמיד כזה ציבור גדול כבני ערובה לדילים פוליטיים, פשוט אי אפשר.

סתיו שפיר: השאלה של תקצוב בחברון זו שאלה נפרדת שצריך לדון עליה ולעשות עליה דיון של מה צריך לתקצב ואיך צריך לתקצב.

סתיו שפיר: להעמיד את זה ככה, לכרוך את זה אחד בשני כדי שבסוף יהיה פה דיל שמחייב את חברי הכנסת להצביע גם על נושאים שהם פחות מאמינים בהם בשביל להעביר את התקציב הזה זו בעיה מאוד חמורה.

סתיו שפיר: זה לא הגיוני שככה נעשה ל-20% מהציבור הישראלי.

<סאלח ביקעי: אני סאלח מהרשות הלאומית למלחמה בסמים.

<סאלח ביקעי: שאלה לאיימן, בתוך כל תכנית החומש האם יש התייחסות לנושא המלחמה בסמים בחברה הערבית?

<סאלח ביקעי: אני לא ראיתי שום התייחסות, לא סמים ולא אלכוהול.

<איימן סייף: יש החלטת ממשלה שלכם, של המשרד לבטחון פנים.

<סאלח ביקעי: אנחנו מקבלים מהבט"פ.

<איימן סייף: זו התכנית של הבט"פ, זו החלטת ממשלה נוספת חדשה שעברה אחרי 922, ההחלטה הזאת אמורה לתת פתרון גם לסוגיה של הביטחון האישי וגם לטפול בנושא של הסמים והאלכוהול.

<סאלח ביקעי: אתה יודע כמה יישוב ערבי מקבל למלחמה בסמים ואלכוהול?

<סאלח ביקעי: אתם מודעים?

סתיו שפיר: כמה?

<סאלח ביקעי: 90,000 שקל, כש-70,000 שכר ו-20,000 שקל לפעילות.

סתיו שפיר: כלומר אין סמים ואלכוהול.

<סאלח ביקעי: למשל בסכנין, כמה תושבים יש בסכנין?

מסעוד גנאים: כ-30,000.

<סאלח ביקעי: הם מקבלים 30,000 שקל בשביל 30,000 תושבים למלחמה בסמים ואלכוהול.

<סאלח ביקעי: ואתם יודעים מה המצב ברשויות המקומיות, הרוב זה או ועדה קרואה, או חשב מלווה.

<סאלח ביקעי: נושא מאוד קריטי, שהרשויות לא יכולות לשלם מצ'ינג וזה המצב שאנחנו עובדים בו.

<סאלח ביקעי: תודה.

סתיו שפיר: אני מבקשת, איימן, תשובה בכתב לשאלה החשובה שהועלתה פה, מה הבסיס - - -

<איימן סייף: אין לנו - - -

סתיו שפיר: אני מבינה שזה לא בתכנית, אבל מה הבסיס לאי ההכללה של העניין הזה בתוך התכנית?

<איימן סייף: טוב.

<ג'עפר פרח: איימן, וגם לנציגי משרדי הממשלה, קודם כל אנחנו מתברכים בזה שמשרדי הממשלה שולחים עובדים ערבים וזה שהנציבות מסרבת לקיים את הוראות החוק ולקבל החלטת ממשלה, למרות שיש פסיקה, זה בעייתי, אבל אנחנו שמים לב שגם מינהל התכנון וגם גופים אחרים, כשאתם לוקחים פרויקטורים ואתם לוקחים חברות מנהלות ואתם לוקחים אפילו ליווי של התכנית הזאת, אני לא רואה את החברות הערביות ואת המומחים הערביים.

<ג'עפר פרח: זה כולל, אגב, גם רשויות מקומיות, שיש לי ביקורת על חלק מהרשויות שלא מקבלות עובדים ערבים.

<ג'עפר פרח: אני חושב שהכלי שלכם זה מראש להגיד שכל זכיין שזוכה בליווי של תכנית כזאת, ממינהל התכנון וזה, שיוודא שיש שם לפחות ייצוג הולם, אם לא צוות ניהול ערבי.

<ג'עפר פרח: אני מסתכל על כל הצוותים שנכנסים עכשיו לבצע את התכניות האלה, כמעט בכל המקומות, כולל ברשויות המקומיות, אני רואה אנשים שלא מבינים אפילו את השפה הערבית.

<ג'עפר פרח: אני חושב שאתם, גם כעובדים בתוך המשרדים, לא רק העובדים הערבים, גם העובדים היהודים, צריכים לוודא שיהיו שם חברות מנהלות במשרד השיכון ערביות, יועצים משפטיים ערבים.

<ג'עפר פרח: אנחנו רואים שמי שנכנס עכשיו ברוב המקרים לבצע זה חברות יהודיות.

<ג'עפר פרח: אני לא רוצה לדבר על דילים שקורים שם.

סתיו שפיר: תודה רבה.

סתיו שפיר: אני רוצה לסכם את הישיבה.

סתיו שפיר: קודם כל אני מודה, אני לא אעבור פה על כל השמות של מי שתרמו פה לדיון, שזה רבים, בוודאי ג'עפר וחבריי חברי הכנסת שנשארו ותרמו מאוד בשאלותיהם, ובעיקר לכם, עובדי המדינה שאמונים על קידום התכנית הזאת.

סתיו שפיר: אני יודעת שכל מי שנמצא פה בחדר רוצה שהתכנית תקודם, זה ברור לי, אני רוצה שנעזור אחד לשני לגרום לזה להיות מקודם.

סתיו שפיר: זאת גם המטרה של ישיבות המעקב שאנחנו נקיים והשקיפות פה היא כלי קריטי, בלי שקיפות לא נוכל לדעת, לא איפה התקציב, לא מה מהתקציב בוצע, לא למה הוא לא בוצע, לא מה עוד אמור להיות מבוצע, שום דבר לא נדע בלי שתהיה פה שקיפות מלאה בכל התכנית.

סתיו שפיר: לכן בראש ובראשונה, איימן, אני מבקשת מכם להעלות לאתר האינטרנט שלכם, כפי שאמרת, ולפתוח אותו לשימוש ציבורי וחופשי, את כל המידע שנוגע להתקדמות הזאת וכל הפרוטוקולים וכו' שהזכרת.

סתיו שפיר: אני מבקשת את רשימות כל התקנות, מכל משרד ומשרד, רשימות התקנות שבהן מופיעה התכנית הזאת, מעודכנות גם ל-16' וגם ל-17'-18', האמת שזה יהיה גם 19', כי זה יהיה אותו תקציב.

סתיו שפיר: כל התקנות, כולל הביצוע לשנה שעברה.

סתיו שפיר: אם יש דברים שלא בוצעו כי הכסף לא הגיע, בבקשה לציין זאת.

סתיו שפיר: איפה שיש פניות תקציביות שמחכות, בבקשה לציין גם את זה ואת הביצוע שלהן.

סתיו שפיר: התכנון התקציבי והניהול המיטבי של התקציב הזה יכול להביא לכך שבכל תקנה תקציבית שנכנסה בבסיס יהיה כתוב כמה מתוך זה זו התוספת שניתנה מתוקף 922.

סתיו שפיר: זאת תהיה השקיפות האמיתית שגם תביא ליעילות בתקצוב הזה.

סתיו שפיר: זה משהו שאני חייבת לציין פה, לידיעת המשתתפים, כי אתם לא נמצאים, חלקכם נמצאים גם בדיונים אחרים של ועדת השקיפות, בגלל התכנון הלקוי של תקציב המדינה הוועדה הזאת מתכנסת פעמים רבות לאורך החודשים האחרונים כדי לעקוב אחר יישום של החלטות ממשלה.

סתיו שפיר: החלטת ממשלה של חיזוק הצפון, שעמדה על 18 מיליארד שקלים ולא נכנסה לבסיס התקציב, אנחנו ניסינו להבין באופן שקוף איפה היא נמצאת, מה קרה לה, לא קיבלנו על זה תשובות מספקות.

סתיו שפיר: ההחלטה על המלחמה בעוני, כנ"ל, אותו דבר, ההחלטה בשביל יוצאי אתיופיה, בדיוק אותו סיפור.

סתיו שפיר: אנחנו ממש עוקבים פה החלטה החלטה ומנסים באמצעות שקיפות להבין מה קורה איתן, למה הן לא נכנסו לבסיס התקציב ואיך מחליטים ליישם אותן.

סתיו שפיר: הרי עשו את כל הטררם התקשורתי סביב ההחלטות האלה, קיבלו החלטת ממשלה, זה לא נכנס לפועל.

סתיו שפיר: אפשר לומר שאלה כספים שקופים לאנשים שקופים, כלומר כספים לא קיימים.

סתיו שפיר: זה לא יכול להיות שהדבר הזה יימשך ככה.

סתיו שפיר: הדברים שנאמרו פה בדיאלוג שניהלנו סביב התקצוב של ה-130 מיליון בחינוך הבלתי פורמלי, חברים, אי אפשר שזה ככה יעבור, שגופים שאמורים להשתמש בכסף הזה, כדי לספק את אותו חינוך בלתי פורמלי, לא מקבלים אותו בבסיס ובסוף נאלצים ללכת ולהתחנן לתקציבים שכבר הובטחו להם ולהיות כפופים לכל מיני דילים פוליטיים בשביל לקבל אותם.

סתיו שפיר: בלתי אפשרי ולא הגיוני וגם דבר שעלול לפתח פה עוד תופעות של שחיתות שאנחנו לא רוצים שיקרו יותר בתקציב המדינה.

סתיו שפיר: רק דבר אחרון, אנחנו מבקשים לעקוב גם אחרי תכניות העבודה, כלומר מאוד חשוב לנו גם תאריכים ויעדים, לא רק היעדים של הנושאים, אלא ממש תאריכי יעד לכל דבר, מיקומים גיאוגרפיים איפה שנדרש.

סתיו שפיר: ואני מבקש תוספת אחת ממני, אני רוצה להבין איפה בתכנית הזאת ואיפה בכל משרד מושקעים תקציבים בשילוב חברתי, אם זה בתקציב החינוך, בשילוב בין יהודים וערבים במערכת החינוך ובחינוך הלא פורמלי, בשילוב בספורט ובתרבות, בשילוב בכלכלה ובתעסוקה, כמה כסף וכמה השקעה, לא רק בכסף, נמצאת על הנושא הזה.

סתיו שפיר: בסופו של דבר המטרה שלנו צריכה להיות לבנות פה חברה ישראלית שבה כל ילד, יהודי, ערבי, מכל מגזר, בכל אמונה, לא משנה לאיזה הורים הוא נולד ואיפה הוא נולד, מרגיש שהוא ישראלי ושיש לו פה זכות שווה ושיש לו פה יכולת שווה לממש את הפוטנציאל שלו ולהיות לאדם עצמאי וחופשי כאן במדינת ישראל.

סתיו שפיר: לכן מאוד מאוד חשוב לי להבין כמה אתם משקיעים בעבודה בשילוב הזה, כדי שגם כל הילדים הצעירים האלה וגם כאנשים מבוגרים, אנחנו גם נשתתף במסגרות משותפות ביחד ולא רק נדבר על זה כשזה מגיע בסוף לוועדות בכנסת.

סתיו שפיר: תודה רבה לכולם.

סתיו שפיר: נקיים ישיבת מעקב בעוד ארבעה חודשים.